Rezime sa 25. sednice Gradskog veća | VAmedia - info portal\n26/04/2017 26/04/2017 Нема коментара на Rezime sa 25. sednice Gradskog veća\nNakon održane sednice Veća , grad Valjevo dostavio je Saopštenje pod nazivom „Rezime sa 25. sednice Gradskog veća“. Pomenuti rezime objavljujemo u celosti:\n„Članovi Gradskog veća utvrdili su predlog godišnjeg programa zaštite uređenja i korišćenja poljoprivrednog zemljišta grada Valjeva za ovu godinu. „Dobijena je saglasnost resornog ministarstva za uređenje i korišćenje poljoprivrednog zemljišta i grad Valjevo je uradio detaljan program. Urađene su detaljne analize i imamo 1935 hektara državnog zemljišta na teritoriji Valjeva. Mi od toga možemo da izdamo 646 hektara, a 1288 hektara nalazi se pod šumom i te površine se ne mogu izdavati.“, rekao je na sednici član Gradskog veća Nikola Radojičić.\nUtvrđen je predlog plana detaljne regulacije za branu i višenamensku akumulaciju „Pambukovica“ na reci Ub na teritoriji grada Valjeva za deo KO Gola Glava. Objekat brane i najveći deo akumulacije se nalaze na teritoriji opštine Ub, dok se jedan deo akumulacije nalazi na teritoriji grada Valjeva u katastarskoj opštini Gola Glava i iz tih razloga, Gradsko veće je utvrdilo predlog ovog plana.\nGradsko veće utvrdilo je predlog plana detaljne regulacije za rekonstrukciju i adaptaciju dalekovoda DV br 116/2 TS „Valjevo 1“-TS „Kosjerić“ na teritoriji grada Valjeva.\nNa sednici je utvrđen i predlog odluke o izradi plana generalne regulacije za područje Bujačić, Petnica, Klinci i deo Beloševca. Predlog plana je usvojen po hitnom postupku iz razloga sprovođenja aktivnosti vezanih za formiranje turističkog prostora Petnica. Cilj je da se tim planom steknu uslovi i da se omogući buduća eksproprijacija zemljišta kako bi grad Valjevo mogao da kupi još jedan deo zemljišta vezanim za Istraživačku stanicu Petnica i za potrebe novih sadržaja poput botaničke bašte, naučnog parka, opservatorije itd.\nČlanovi Gradskog veća utvrdili su i predlog odluke o otuđenju nepokretnosti iz javne svojine grada Valjeva. Ovom odlukom se predlaže otuđenje nepokretnosti iz javne svojine grada Valjeva na katastarskoj parceli br. 417/1 na Divčibarama ukupne površine 2.14.90 ha sa četiri objekta- kamp Breza. Biće raspisan javni oglas kojim će biti definisani kriterijumi i posebni uslovi za otuđene nepokretnosti. Ova odluka donosi se u cilju daljeg razvoja turističkih potencijala na Divčibarama.\nGradsko veće prihvatilo je i izmene izveštaja o ostvarivanju programa korišćenja sredstava budžetskog fonda za zaštitu životne sredine grada Valjeva u 2016. godini. Član Gradskog veća Borisav Radojičić tražio je od nadležnih odeljenja Gradske uprave za lokalni razvoj, privredu, urbanizam i komunalne poslove, detaljan izveštaj o izvedenim radovima i investicionim ulaganjima iz programa korišćenja sredstava budžetskog fonda za zaštitu životne sredine koji je realizovan prošle godine. Gradonačelnik grada Valjeva dr Slobodan Gvozdenović dao je nalog na današnjoj sednici da se članu Gradskog veća dostavi traženi detaljan izveštaj.\nNa sednici je utvrđen i predlog Rešenja o obrazovanju žalbene komisije. Gradsko veće donelo je i rešenja o visini koeficijenta za obračun i isplatu plate postavljenih na položaj načelnika Gradske uprave za društvene delatnosti, finansije, imovinske i inspekcijekse poslove i zamenika načelnika ove uprave.\nVamedia ne odgovara za istinitost navedenih informacija u citiranom Saopštenju.\nDS: Šta krije Veće?


SMS servis za prijavu korupcije u zdravstvu - Ozon Media\nSremska Mitrovica – Da li ste upoznati sa informacijom da postoji broj mobilnog telefona na koji možete da prijavite korupciju u zdravstvu? SMS servis za prijavu korupcije pokrenula je organizacija „Srbija u pokretu“, uz podršku Ministrastva zdravlja i Kancelarije za razvoj Ujedinjenih nacija, a dostupan je već godinu dana.\nU servis za prijavu korupcije u zdravstvu, za godinu dana koliko postoji, stiglo je oko hiljadu prijava, a sudeći po njima korupcije u zdravstvu ima u celoj Srbiji, jer gotovo da nema grada iz kog nisu stizale žalbe građana.\nNajviše problema je u Beogradu što je očekivano s obzirom na to da u glavnom gradu ima najveći broj pacijenata, ali i najviše zdravstvenih ustanova.\nLjudi najčešće ukazuju na klasičnu korupciju, dakle traženje novca odnosno mita, to što lekari pacijente upućuju na privatne klinike gde honorarno rade, ali i korupciju pri zapošljavanju u zdravstvenim ustanovama.\nAna Babović iz organizacije „Srbija u pokretu“ je rekla da je u poslednjih godinu dana poslato 15 krivičnih prijava, kao i sedam obaveštenja o korupciji.\nMeđutim, kako je dodala, u nekim slučajevima građani su odustajali od prijave u fazi kada je trebalo da otkriju svoj identitet.\n„Važno je da dobijemo mnogo informacija da možemo da podnesemo krivične prijava“, navela je Babovićeva i dodala da je potrebno ohrabriti ljude da prijave korupciju u zdravstvu.\nBabovićeva je rekla da je u Beogradu lakše prijaviti korupciju, dok to u manjim mestima stvara određene probleme.\nS obzirom na to da mnogi nikada ne odu u policiju i prijave korupciju, cilj SMS servisa je da se dođe do što više podataka u vezi sa problemom korupcije u zdravstvu.\nNa ovaj način SMS-om i dalje mopžete prijaviti korupciju u zdravstvu na broj telefona SMS PRIJAVA: 061/24-444-24\nPenal Branislava Ivanovića odlučio pobednika u Hesni


Jesu li Bošnjaci tokom agresije sami sebe ubijali, trpali u logore, progonili\nTužilaštvo Bosne i Hercegovine podiglo je optužnicu protiv Ejupa Ganića, člana ratnog Predsjedništva Republike Bosne i Hercgovine i još 9 osoba obuhvaćenih dugogodišnjom istragom u predmetu poznatom kao „Dobrovoljačka“ .\nŠta god značila ova optužnica, Ganić je najviše rangirani ratni politički dužnosnik iz bošnjačkog naroda koji se optužuje za ratni zločin, a čije je optuživanje, apsolutno, podrška narativu srpske strane o navodnom zločinačkom planu „ratne politike bošnjačkog naroda“.\nGledajući sa ove vremenske distance, optužnice podignute za zločine počinjene pod komandom srpskog političkog i vojnog vođstva, kao i one protiv pripadnika Armije RBiH i političkih predstavnika Bošnjaka, koje su podigli i Haški tribunal i domaće pravosuđe, našle su se na putu pravosudnog izjednačavanja krivice za agresiju na BiH, čiji je očigledan cilj oslobađanje od odgovornosti počinilaca najmonstruoznijih zločina nad bošnjačkim narodom.\nSvi se dobro sjećamo da je u istom danu kada je klanjana dženaza rahmetli Aliji Izetbegoviću, tadašnja glavna haška tužiteljica Carla Del Ponte javnost obavjestila da je Izetbegović bio pod istragom Haškog tribunala.\nDovoljno da agresorska Srbija, a Rs pogotovo, kao i njihovom ratnom backgroundu sklona javnost u svijetu, logore, masovna strijeljanja, silovanja, mučenja, progone i druge zločine nad bošnjačkim i hrvatskim narodom u BiH, koje su pod komandom Ratka Mladića i Radovana Karadžića, počinili pripadnici JNA i Vojske i policije Rs, počne doživljavati kao „iznuđenu stvar“.\nMalo je poznato da je Del Ponte, nekoliko dana nakon što je uhapšen ratni komandant Srebrenice Naser Orić i predat Tribunalu u Hagu, lično tražila od Orića da prizna zločine koji mu se optužnicom stavljaju na teret.\nBio je to neuspješan pokušaj da se zločin genocida počinjen nad Bošnjacima Srebrenice pokaže kao posljedica tobožnjih zločina koje su snage kojim je, tokom blokade Srebrenice komandovao Orić, počinile nad lokalnim srpskim stanovništvom.\nU zamjenu za priznanje, Del Ponte mu je nudila „povlasticu“ od 15 do 17 godina robije, što su Orić i njegova odbrana odlučno odbili, tražeći da Orić svoju nevinost dokazuje u sudskom postupku, što je i učinjeno.\nIstovremeno dok se, za najstrašnije ratne zločine u Hagu sudilo srpskom političkom i vojnom vrhu, u haški pritvor, pored Orića, dovedeni su Sefer Halilović i Rasim Delić ratni komandanti Armije RBiH kao i jedan broj njima potčinjenih visokih oficira.\nUz sve aplauze Haškom tribunalu za mnoge procese koje je vodio i presude koje je izrekao, činjenica da se na jednoj optuženičkoj strani Tužilaštva u Hagu našao vrh VRS, a na drugoj vrh Armije RBiH, ne može se tumačiti slučajnošću.\nSefer Halilović je, ipak oslobođen optužbi, dok Rasim Delić, kao i Mehmed Alagić, biološki, nisu dočekali kraj suđenja.\nPosebna priča je odnos domaćeg pravosuđa prema izvršiocima i naredbodavcima ratnih zločina.\nTako za opsadu i razaranje Sarajeva, ubistva 11.500 civila među kojima je 1601 dijete, osim u Hagu presuđenih komandanata Sarajevsko-romanijskog korpusta VRS Stanislava Galića i Dragomira Miloševića, domaće pravosuđe do danas nije optužilo niti jednog komandanta brigade ovog korpusa, kao ni komandanta bataljona, snajperistu i druge počinioce ratnih zločina nad građanima Sarajeva.\nIstovremeno, jedan za drugim bivaju optuženi komandanti brigada i korpusa Armije RBiH i policijskih stanica koje su djelovale u zonama u kojima su srpske snage počinile najveća zvjerstva nad bošnjačkim civilima, pa i oni sa područja Sarajeva.\nDo sada su ostala samo dvojica ratnih komandanata korpusa Armije RBiH koji nisu optuženi za zločine nad Srbima, što ne znači da im optužnice ne vise nad glavom.\nSudilo se ili se još uvijek sudi komandantima brigada Armije RBiH iz Brčkog, Goražda, Bihaća, Sapne, Teočaka…, kao i desetinama nižerangiranih oficira i pripadnika jedinica kojim su isti komandovali.\nIstovremeno u sudskim klupama domaćeg pravosuđa nema optuženih komandanta brigada VRS pod čijom su komandom bili logori u Zvorniku, Bratuncu, Vlasenici, Brčkom, Bijeljini, Bileći.., kao i masovna ubistva, progoni, silovanja širom BiH.\nZa zločin na tuzlanskoj Kapiji domaće pravosuđe jeste osudilo Novaka Đukića, ali je isti, kao i mnogi drugi, upravo zahvaljujući odlukama tog pravosuđa, bijegom u Srbiju izbjegao pravdi.\nSudeći po broju visokih oficira Armije RBiH i političkih predstavnika Bošnjaka koje je za ratne zločine optužilo domaće pravosuđe, te broju neoptuženih oficira VRS i političkih predstavnika srpskog naroda pod čijom su komandom u protekloj agresiji počinjeni najgnusniji ratni zločini, s pravom se nameće pitanje jesu li Bošnjaci u godinama agresije sami sebe strijeljali, granatirali, trpali u logore…\nLast modified on Nedjelja, 01 Maj 2022 22:42\nMore in this category: « SEDAMNAESTOGODIŠNJI MLADIĆ TRAKTOROM ODVEZAO DRUGOVE NA IZLET, PA POGINUO Scholz ponovio apel Putinu da zaustavi rat u Ukrajini »


Politika privatnosti - SRDA\nPolitika privatnosti služi da vam objasni koje podatke prikupljamo o vama i kako ih koristimo.\nPodaci o posetiocima sajta se mogu prikupljati automatski radi pregleda statistike odnosno razumevanja posetilaca koji dolaze na sajt, odakle dolaze i koji sadržaj ih zanima.\nPodaci o ličnosti koje dobrovoljno delite sa nama su one koje odlučite da podelite kada nas kontaktirate putem mejla, telefona, društvenih mreža, i oni neće biti deljeni trećim licima, osim ako smo zakonom obavezani da podelimo određene informacije.\nKorisnicima portala SRDA je omogućeno da ostave komentare za vesti na sajtu sa sadržajem koji sami definišu kao i pod imenom odnosno pseudonimom koji sami određuju. U skladu sa vašim pravom na slobodu izražavanja, sami birate koje ćete i da li ćete vaše lične podatke učiniti dostupnim javnosti i da li ćemo mi uopšte imati vaše lične podatke. Osim tih informacija u vezi sa komentarima koje vi učinite javnim na našem portalu, prikupljamo i vreme i datum komentara kao i IP adresu sa koje je komentar postavljen.


Laguna - Bukmarker - Neophodne knjige za uspeh u osnovnoj školi - Knjige o kojima se priča\nNeophodne knjige za uspeh u osnovnoj školi\nMarin Divuldi, vaspitačica obučena za rad sa decom sa posebnim potrebama, osmislila je 50 aktivnosti kako bi pomogla vašem detetu da razvija usmeravanje pažnje i koncentraciju i poboljša pamćenje. Tako su nastale knjige za školarce „50 aktivnosti za poboljšanje koncentracije“ i „50 aktivnosti za poboljšanje pamćenja“.\n„50 aktivnosti za poboljšanje koncentracije“ je knjiga koja će pomoći vašem detetu da nauči kako da se koncentriše. Zahvaljujući ovim jednostavnim i zabavnim aktivnostima, koje treba redovno upražnjavati, deca brzo napreduju. Kad se koncentrišemo, pokušavamo da usmerimo svu energiju i sve umne sposobnosti na ostvarenje datog cilja. A suprotno onome što bi se moglo pomisliti, učenje je uspešnije ako znanje stičemo zabavljajući se. U knjizi ćete pronaći: vežbe za auditivnu (sluša se zvuk, pa se pogađa od kog predmeta potiče) i vizuelnu koncentraciju (gleda se slika, koja se zatim sakrije, pa se onda opisuje itd.), aktivnosti koje nam pomažu da se usredsredimo na telo (igra ogledala itd.) i opustimo (joga-položaji itd.), kao i materijal za isecanje i čuvanje (tri različite vrste karata).\n„50 aktivnosti za poboljšanje pamćenja“ pomoći će vašim mališanima da pamćenje učine i delotvornijim i trajnijim. Zahvaljujući ovoj knjizi, vaše dete će naučiti da koristi vizualizaciju, povezivanje pojmova, verbalizaciju, eksperimentisanje i osećanja kako bi nešto lakše zapamtilo. Otkriće, takođe, trikove za razvijanje pamćenja i savete kako da nauči i zapamti gradivo kroz igru! U knjizi ćete pronaći: aktivnosti i igre za proveravanje pamćenja, vežbe za poboljšanje pamćenja i koncentracije, materijal za isecanje koji podstiče aktivno učenje, kao i odgovore na pitanja kako da poboljšate detetovo pamćenje i kako da učenje bude što delotvornije.\nKnjige možete pronaći od 2. marta u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Klub Bošnjaka zatražio hitnu sjednicu: Do 19. maja potrebno osigurati novac za izbore - Index.ba\nOdluka o raspisivanju i održavanju izbora donesena je 4. maja, a za održavanje izbora bit će potrebno više od 6,4 miliona eura koji još nisu obezbijeđeni jer nije usvojen budžet.\nRok za usvajanje budžeta, odnosno osiguravanje sredstava za predstojeće izbore je 19.maj, poručili sui z Centralne izborne komisije (CIK).\nKlub Bošnjaka u Domu naroda BiH zatražio je od predsjedavajućeg Dragana Čovića da sazove hitnu sjednicu na kojoj bi se razgovaralo o osiguranju novčanih sredstava za finansiranje Općih izbora.\nKako je navedeno u obrazloženju, u odredbama člana 1.2a Izbornog zakona BiH, propisano je da se u Budžetu institucija BiH osiguravaju sredstva za osiguranje vršenja ovlaštenja Centralne izborne komisije BiH.\nSredstva za provođenje izbora, institucije nadležne za obezbjeđenje sredstava iz budžeta institucija BiH moraju osigurati shodno članu 1.2a Izbornog zakona u roku od 15 dana od dana donošenja odluke CIK-a o raspisivanju izbora. S obzirom na to da je CIK 4. maja donio odluku o raspisivanju izbora, potrebno je najkasnije do 19. maja osigurati neophodna sredstva za održavanje izbora- navodi se.\nNalaže se Vijeću ministara da u skladu sa zakonom u roku od 24 sata od donošenja ovog zaključka, na prijedlog CIK-a donese odluku o odobravanju i raspodjeli sredstava u iznosu od 12 miliona i 500 hiljada na ime rashoda CIK-a za održavanje Općih izbora – ističe se u zaključku.\nIako je tacka dnevno reda bila i smanjenje PDV na hranu, o tome se nije raspravljalo jer je ova tacka povucena.\nPrethodni članakPočeo slobodan izvoz brašna iz Srbije\nNaredni članakSkupština KS ne provodi u potpunosti vlastiti zaključak, na čekanju četiri revizorska izvještaja


Prema objavljenim materijalima, vođa Trećeg rajha je u podmornici stigao u Južnu Ameriku, kao i da mu je šest visokih argentinskih zvaničnika pružilo utočište na ranču u južnim Andima. Prema navodima, on je to učinio dve i po nedelje nakon pada Berlina.\nKako pišu pojedini mediji, informacije o njegovm bekstvu su stigle i do direktora FBI, Edgara Huvera, ali ih je vrh federalnog biroa smatrao nepotpunom, pa je zaključila da je nemoguće nastaviti potragu za Hitlerom na osnovu tih informacija. Čin bekstva se navodno organizovao u dve podmornice u to vreme, građene po najmodernijim standardima i sa mogućnostima duge plovidbe bez izklaženja na površinu.\nFoto: U.S. Department of Justice / RAS Srbija\nHitler je, kako se navodi u izveštaju, stigao u Argentinu zajedno sa 50 ljudi, oficira bliskih njegovom režimu i njihovim porodicama. Između ostalog, u njemu se poziva i na izveštaj lokalne policije o podmornici koja se odjednom pojavila na argentinskoj obali.\nPrvi izveštaj datira od 21. septembra 1945. godine, dok je prema zvaničnoj verziji, Adolf Hitler izvršio samoubistvo 30. aprila 1945. godine.\nTeoretičari zavera veruju da je Stiv Džobs ŽIV i to zbog OVE FOTOGRAFIJE


Korupcija je rak rana u društvu – BiGportal.ba\nKorupcija je rak rana u društvu\n„Korupcija slabi privredu, podriva demokratiju i vladavinu prava. Korupcija je velika prijetnja za bezbjednost i stabilnost zemlje”, kaže šef Misije OEBS-a u BiH Brus Berton.\nPovodom Međunarodnog dana borbe protiv korupcije koji se obilježava 9. decembra, OEBS je u Sarajevu predstavio Priručnik o borbi protiv korupcije. Koliko će taj priručnik pomoći BiH u kojoj je korupcija postala način života?\n„Korupcija slabi privredu, podriva demokratiju i vladavinu prava. Korupcija je velika prijetnja za bezbjednost i stabilnost zemlje”, kaže šef Misije OEBS-a u BiH Brus Berton i dodaje:\n„U BiH korupcija prožima sve sektore i povezana je sa organizovanim i drugim najtežim oblicima kriminala. Destruktivni efekti korupcije u BiH su rasipanje javnih resursa, nedostatak stranih investicija i širenje apatije i nepovjerenja građana, koji su zabrinuti zbog korupcije i smatraju da je to prioritet kojim treba da se bave domaće vlasti, ali i međunarodna zajednica.”\nPriručnik za borbu protiv korupcije je pokušaj međunarodne zajednice da BiH ostvari vidljiv napredak na tom polju. U Agenciji za prevenciju korupcije tvrde da će im priručnik biti od velike pomoći.\n„Posebno se to odnosi na dio koji govori o kodeksu ponašanja, uspostavljanju pravilnog upravljanja finansijama u javnom sektoru, te uspostavljanju efikasnog i djelotvornog sistema javnih nabavki”, ističe direktor Agencije za prevenciju korupcije i koordinaciju borbe protiv korupcije Hasim Šabotić.\nZamjenik ministra bezbjednosti u Savjetu ministara BiH Mijo Krešič podsjeća da BiH ima dobar zakonski okvir, 13 agencija na raznim nivoima vlasti, 11 strategija i 12 akcionih planova za borbu protiv korupcije, međutim, problem je realizacija i primjena strategija i zakona.\n„To je rak rana u našem društvu. Često smo u zatvorenom krugu i ne želimo spoznati činjenicu da određene institucije funkcionišu na korupciji ili se kroz njih provlači korupcija”, tvrdi Krešić.\nDa je korucija najveći problem BiH shvatili su svi osim pravosudnih institucija. Na kritike da ne rade dovoljno i efikasno na procesuiranju korupcije, imaju spreman odgovor.\n„Tužilaštvo BiH nije servis političkih stranaka i ne može predmete korupcije rješavati po željama, već na osnovu činjenica, zakona i Ustava BiH”, tvrdi vršilac dužnosti glavnog tužioca BiH Gordana Tadić i dodaje:\n„Korupcija je prisutna prvenstveno na lokalnom nivou. Veoma je rijetka pojava da mito, taj simbol korupcije, primaju visoki zvaničnici. Obično se te vrste krivičnih dijela pojavljuju na lokalnom nivou.”\nTadićeva očigledno odgovornost pokušava da prebaci na lokalne nivoe vlasti. Na pitanje da komentariše činjenice da se zbog korupcije vode disciplinski, ali i krivični postupci protiv nekilko tužilaca, među kojima su bivši glavni tužilac BiH i njegov zamjenik, odgovara da oni rješavaju korupciju u svojoj kući.\nNa pitanje koliko je završeno predmeta korupcije od kako ona vrši dužnost glavnog tužioca, Tadićeva odgovara:\n„Ja imam drugačiji pristup u radu od svog prethodnika i ne požurujem svoje tužioce da završavaju predmete”.\nIz OEBS-a poručuju da borba protiv korupcije zahtjeva političku volju, neustrašive vođe, promjenu vrijednosti, ali i djelovanje svih nas.\nZbog toga pozivaju građane i medije da istraju u naporima razotkrivanja i suzbijanja korupcije.


TURSKA SE PRIBLIŽAVA RUSIJI |Pentagon: Pokrenut proces isključenja Turske iz programa F-35 | INS\nPentagon je saopćio da je započet proces isključivanja Turske iz projekta F-35, zbog nabavke ruskog protuzračnog sistema S-400.\n"Pored toga, SAD i dalje pridaje veliki značaj strateškom partnerstvu s Turskom", stoji u saopćenju Pentagona, prenosi agencija Anadolija.\nRanije u srijedu, Sjedinjene Američke Države su poručile da je daljnje učešće Turske u programu F-35 "nemoguće" zbog nabavke ruskog protuvazdužnog sistema S-400.\n- Odluka Turske o kupovini ruskih sistema S-400 protuzračne odbrane onemogućava njeno stalno učešće u programu F-35 - navela je Stephanie Grisham, glasnogovornica Bijele kuće u saopćenju.\n- F-35 ne može koegzistirati s ruskom platformom za prikupljanje obavještajnih podataka koja će se koristiti za praćenje njenih naprednih mogućnosti - dodala je.\nIstakla je da kao saveznici NATO-a, SAD i Turska i dalje dijele odnose koji je "višeslojni, a ne isključivo fokusirani na program F-35".\n- Naši odnosi na vojnom nivou su snažni i mi ćemo nastaviti da intenzivno sarađujemo s Turskom, ali ipak imajući u vidu ograničenja zbog prisustva sistema S-400 u Turskoj - kazala je Grisham.\nMinistarstvo odbrane Turske je saopćilo da je nastavljena isporuka odbrambenog raketnog sistema S-400, koji ta zemlja nabavlja od Rusije.


Nacionalne vesti - Subota 14.09.2019 - 13:45\nŠta Euro Prajd donosi LGBT zajednici? FOTO: Profimedia\nPremijerka Ana Brnabić dala je ""punu podršku" kandidaturi Beograd Prajda u zvaničnom pismu Evropskoj asocijaciji organizatora Prajdova, uz obećanje da će Vlada Srbije pomoći organizacionom timu da osigura bezbedan i uspešan događaj.\n"Euro Prajd u Beogradu pomoći će da se u široj javnosti istaknu specifični problemi sa kojima se LGBT zajednica suočava, a biće važan faktor u promociji šireg prihvatanja i poštovanja različitosti i slobode", napisala je Brnabić.\nAktivisti iz Poljske i Letonije kažu da je Euro Prajd u njihovim prestonicama bio "istorijski događaj", neka vrsta okidača za društvene promene koje su usledile.\nMeđu članicama ima i predstavnika zemalja koji "više vole zabavu" pa tako biraju gradove koji nude takav program, kaže za BBC Tomaš Bačkovski, aktivista iz Poljske koji je 2010. bio inicijator i organizator varšavskog Euro Prajda.\nOn se nada da među članovima ipak ima "dovoljno pametnih ljudi koji shvataju da je zemljama poput Srbije ili generalno Balkana potreban ovakav događaj".\nMeđutim, položaj LGBT ljudi u ovim zemljama je, po rečima aktivista, i dalje prilično loš. Julija Maćoha, aktivistkinja mlađe generacije iz Poljske, kaže za BBC da "LGBT ljudi ne postoje u zakonu", kao i da su još uvek žrtve progona desničara i religijskih grupa u toj zemlji.\n"Ne mogu zamislim da se to desi u Beogradu za manje od tri godine, uzevši u obzir kako izgleda naš Prajd, niti da stotine hiljada turista dođe u grad iz koga i dalje svako malo stižu vesti o napadima na LGBT osobe", kaže ona za BBC na sprskom.\n"Naravno da bi me obradovalo da Beograd dobije rezidenturu Euro Prajda jer bi bio najveći i najveseliji beogradski prajd dosad, ali i da je ne dobije - svakako mi je bitnije da mogu partnera da posetim u bolnici, da se za deset godina venčam, dobijem dete i razvedem, te da sa svojim budućim partnerom uživam iste privilegije kao i strejt parovi", kaže Goran.\nOn podseća i da "živimo u paradoksalnoj državi čija premijerka evidentno ima pravo da realizuje porodicu i bude majka, iako ostale LGBT osobe zakonski to ne mogu da učine", referirajući na nedavnu odluku Ministarstva zdravlja kojom se LGBT ljudima uskraćuje mogućnost da budu davaoci reproduktivnih ćelija i embriona.


Jeremić: Vučić poručio da će kosovska strana dobiti sve, a krivicu svaljuje na narod – Krstarica\nJeremić: Vučić poručio da će kosovska strana dobiti sve, a krivicu svaljuje na narod\nBeta 5. maja 2019. 22:20\n„Pitam Vučića ga da li ga je bar malo sramota što okrivljuje narod za poraz istorijskih razmera, a ono što on opisuje bi bilo upravo to. Vučić na potpuno bizaran način relativizuje svoju odgovornost. Danas više ne postoji nijedan razlog da kosovska strana, bar dok je Vučić na vlasti, ide i jotu ispod onoga što je on rekao da će dobiti. To se u medjunarodnim pregovorima ne radi“, rekao je Jeremić u emisiji „Utisak nedelje“.\nJeremić je, povodom kritika da je mišljenje Medjunarodnog suda pravde potvrdilo kosovsku nezavisnost, istakao da „to nije istina“, jer je taj sud rekao da status Kosova mora biti odlučen u Savetu bezbednosti UN, a tamo Rusija i Kina imaju pravo veta.\nJeremić je istakao da je Medjunarodni sud pravde dao Savetu bezbednosti na odlučivanje pitanje statusa.


Odzvonilo šuškanju među odbornicima - Nezavisni stav\nOdzvonilo šuškanju među odbornicima\nSanja Čakarević 16.10.2019 19:31\nOdbornici Skupštine grada Doboj koji su umjesto za govornicom više "diskutovali" na svojim mjestima sa kolegama pored njih moraće ubuduće da nijemo sjede na parlamentarnim zasjedanjima ili da govore tek kada dobiju riječ i istu izuste kada se zvanično obrate na mikrofon.\nNema više šaputanja, šuškanja, dobacivanja jer galerija Centra za kulturu i obrazovanje, koja je silom prilika pretvorena u skupštinsku salu, minijaturna je u poređenju sa brojem osoba koje stisnute kao sardine sjede u njoj. U ovim specifičnim uslovima odbornici nikada nisu bili bliži jedni drugima jer mogu bukvalno na uho da kažu onom pored sebe šta im je volja, ali, avaj, sada su i preblizu rukovodstvu Skupštine, koje pomno prati svaki njihov pokret ustima i mjere jačinu glasa.\nRekonstrukcija sale nekadašnjeg Doma vojske je u toku i vjerujem da odbornici željno očekuju završetak radova, a ta sala u kojoj se posljednju deceniju održavaju sjednice je znatno veća i pogodnija za ćaskanje dok se nižu tačke dnevnog reda jer isto, ukoliko ne pređe pristojne granice, uglavnom ne ometa rad lokalnog parlamenta.\nIpak, moram podsjetiti da se i u toj sali prethodnih godina moglo vidjeti i čuti svašta, bilo je gorljivih rasprava i dobacivanja na ivici incidenta, ne mogu se zaboraviti ni zaštitari koji su obuzdavali govornike, a u jednom od tih slučajeva mediji su izvukli deblji kraj jer su novinarima, ni krivim, ni dužnim, nametnute akreditacije.\nVjerujem da takvih scena neće biti do kraja mandata aktuelnog saziva Skupštine jer osim što je knjiga spala na dva slova, odnosno opozicija je na nivou statističke greške, nema šale ni sa predsjednicom Sanjom Vulić, koja je ozbiljno shvatila zadatak koji joj je nedavno povjeren i sigurno će nastojati da svoje kolege postavi na mjesto.\nE, sada, ako nemaju strpljenja i ne mogu da obuzdaju svoj jezik, ostaje im mogućnost da nakratko napuste prostoriju i ispričaju se jedni s drugima ili da dok traje sjednica sa stranačkim i ostalim kolegama raspredaju sve moguće teme uz pomoć modernih tehnologija, odnosno da u tišini svojih Viber ili drugih aplikacija (ukoliko i tipkanje na telefonu ne bude zabranjeno) kažu sve što im na srcu leži, a što ne može da čeka kraj sjednice. Tu varijantu međusobne komunikacije moraće izgleda da praktikuje i "sedma sila".


srijeda, 30 oktobar 2019 16:03\nMisiju đenovičke muzike ona je definisala kao čuvanje od zaborava i vrednovanja duha i zajedništva mjesta, proširivanje vidika i obogaćivanje repertoara, kao i prenošenje iskustva i uključivanje u rad mladih bez njegovanja isključivosti po bilo kojoj osnovi.\nUz čestitke za dosadašnji rad, Zambelić Pištalo poželjela je muzičarima iz Đenovića da i u budućnosti budu putokaz mladima ukazujući im na tradiciju i raznolikost Novog, da “otrgnu od zaborava stare melodije i note i čine nas i dalje ponosnim“.\nZambelić Pištalo podsjetila je da je Mjesna muzika Đenovići ponikala na temeljima tamburaškog društva Đenović, da je tokom prethodnog stoljeća ostavila značajan trag i dala doprinos kako u kulturnom tako i svakodnevnog životu i Đenovića i Novog.\nPrepoznajući njenu važnost kao ambasadora kulture grada, ali neophodnost stabilnije podrške radu Mjesne muzike, Opština Herceg Novi je po prvi put obezbijedila finansijske pretpostavke za njen nesmetan rad, uvrstivši ih kao posebnu stavku u opštinski budžet.\nMonografija objavljena povodom 100 godina Mjesne muzike Đenović sadrži, kako je rekao predsjednik društva Mirko Mustur, „istoriju društva od osnivanja tamburaškog orkestra 1919. godine, pa limenog orkestra deceniju kasnije, do danas“. On je informisao i da su autori ovog vrijednog djela mr Gligo Odalović, koji je opisao prvih 80 godina, i Milica Matović koja je urađeno dopunila bilježeći storije koje su se nizale protekle dvije decenije.\n”Sve je za mene počelo kada smo shvatili da moramo puno toga da obavimo u ovoj godini jer i bi bilo prikladno imati dokument o kojem večeras pričamo”, rekla je Matović.\nDodala je i da je imala podršku sa svih strana, posebno od članova đenovičke muzike koji su joj pomogli da nađe svaki zapis, svaku publikaciju, pa i orkestara iz Budve, Tivta, Kotora.\n“Ova publikacija meni je važnma jer nije to samo želja da ja sviram i da hoću u novi vijek Mjesne muzike Đenović. Hoću i da svi mi, naša djeca i kasnije svi koji to žele, budemo tu zajedno, da budemo dio Mjesne muzike Đenović. Nadam se da ćete, kada prelistate monografiju, svi shvatiti da je moj cilj bio da se i dalje okupljamo, da se svi ovako volimo jer sam ja sa ljudima iz Mjesne muzike Đenović naučila kako se stvarno voli drug, kako se čuva brat i voljela bi da to u ovome prepoznate”, ispričala je Matović.\nProgram je vodio Boris Malović, a veče su obojili muzikom članovi Mjesne muzike Đenović Branko Rajačić i Radovan Čeprnić.\nPodsjetićemo, proslavu vijeka postojanja članovi Mjesne muzike Đenovići započeli su novogodišnjim koncertom u svom mjestu, a nastavili koncertima na Prazniku mimoze i na Kanli Kuli.


Šest lica koja su uhapšena u SAD zbog sumnje da su slali novac i oružje terorističkoj organizaciji “Islamska država” izašla su “ispod kišobrana” Šemsudina Mehmedovića i obilježena su radikalnim islamističkim pečatom “Al kaide”, izjavio je ekspert za antiterorizam Dževad Galijašević, poznat po tome da često fabrikuje laži posebno kada je riječ o političarima u FBiH, piše novinska agencija Patria.\nTako je Galijašević za medije u manjem bh. entitetu izjavio da su „uhapšeni Mehmedovićevi ljudi“.\nMehmedović nije iznenađen ovakvim izjavama te kaže u izjavi za Patriu da su to notorne laži.\n– Kako vrijeme prolazi i implementacija izbornih rezultata kasni to se sve veći broj iščašenih političkih centara moći uključuje da napravi politički ambijent nesnošljivim, pa evo ne libeći se da u tu igru ubace i političkog ubicu Dževada Galijaševića, koji je plaćeni politički ubica od Vlade RS-a. Ima za cilj samo da fabrikuje afere, laži i neistine. On želi da politički ambijent u FBiH destabilizira upravo za račun Milorada Dodika da pokaže kako u RS sve funkcionira i kako su oni zlatni bez obzira na zločinačku prošlost koju imaju – kaže Mehmedović.\nOn dodaje da se ne libe tako izreči da u FBiH postoje neki koji su vezani i sa ISIL-om i sa iranskom vezom itd.\n– Zavisno od dnevno političkih potreba takve priče fabrikuju da bi spriječili ipmlementaciju izbornih rezultata i formiranje vlasti. Ne čudi me takva jedan izjava od Galijaševića za kojeg je objavljen ugovor o djelu u kojem stoji klauzula da će poslušno provoditi ono što mu zacrta njegov direktor koji mu daje plaću. To su gluposti i notorne laži koje on fabrikuje ne samo danas već godinama. A, sve to radi za radi političkog centra u Beogradu, a Dodik je samo ekspozitura tog jednog političkog centra – dodao je Mehmedović


Veliki uspeh pronalazača i inovatora naše opštine\nNaslovna Društvo Manifestacije Veliki uspeh pronalazača i inovatora naše opštine\nČlanovi udruženja pronalazača iz naše opštine su i ove godine sa svojim inovativnim rešenjima učestvovali na 33. Međunarodnom festivalu inovacija, znanja i stvaralaštva „Tesla Fest 2019“ koji je održan u Novom Sadu od 12. do 15. oktobra.\nSvojim eksponatima su izazvali veliko interesovanje i dobili visoke ocene od Međunarodnog stručnog žirija.\nZlatnu medalju su osvojili Čedomir i Stevan Kovačević iz Bačke Palanke za Uređaj za odvajanje koštica i Anka i Đorđe Štangl za Sportski koktel i Magnetno terapeutsko peraje. Srebrnu medalju su osvojile Dragana Janković iz Bačke Palanke za Postupak primene umrežene hijaluronske plazme i Mirjana Aćimović iz Karađorđeva (u oblasti dizajna) ua Slike od slame.\nIstovremeno su članovi udruženje izlagali i na Sajmu inovacija „Inventum“, koji je održan u Iloku od 11. do 13. oktobra. Za svoja inovativna rešenja su Čedomir Kovačević, Steva Kovačević, Dragana Janković, Anka Štangl i Đorđe Štangl osvojili medalje izložbe.\n33. Međunarodni festival inovacija\nPrethodni tekstPobednički „Versaćijevi“ škembići\nSledeći tekst„Bačka Palanka“ drugoligaš


srbijasport.net - Vesti - Fudbal - Derbi srpskoligaškog zapada: Radnički 1923 dočekuje Budućnost Krušik\nSreda, 20.11.2019 12:52\nDerbi meč 23. kola Srpske lige Zapad igra se na stadionu „Čika Dača“ u subotu od 16 časova, a sastaju se domaći Radnički 1923 i ekipa Budućnosti Krušik iz Valjeva. Ova dva tima nalaze se na čelu srpskoligaškog zapada sa po 44 boda, tako da će ishod njihovog sutrašnjeg duela u velikoj meri uticati na konačan rasplet u ovom rangu takmičenja.\nRadnički 1923 u ovaj meč ulazi sa novim trenerom Slavišom Kovačevićem, koji je na klupi „crvenih“ zamenio Vladu Čapljića. U klubu se nadaju da će ova smena trenera predstavljati pozitivan šok za ekipu, koja se dosta muči u prikupljanju bodova ovog proleća.\nSILNO MOTIVISANI PRED DERBI SA VALJEVCIMA: Fudbaleri Radničkog 1923 (Foto: M. Jovičić)\nNaime, srpskoligaš sa „Čika Dače“ je veoma lako prokockao dva boda prednosti stečenih u prvom delu sezone. Štaviše, da su konkurenti za prvo mesto beležili nešto bolje rezultate, Radnički bi u ovom trenutku gledao u leđa Valjevcima ili ekipi Šapina.\nSamo dve pobede ostvarili su Kragujevčani ovog proleća, i to na domaćem terenu protiv Šumadije 1903 i Loznice. Poraženi su na gostovanju u Požegi, a remizirali su u susretima sa Jošanicom, Karađorđem iz Topole, Jedinstvo Putevima i Zlatiborom iz Čajetine. Prilično mršav učinak za najbolju ekipu u jesenjoj polusezoni.\nDoduše, nisu briljirali ni fudbaleri Budućnosti Krušik. Valjevci imaju pobedu više u odnosu na Kragujevčane ovog proleća, koja im je omogućila da se izjednače po broju bodova. Činjenica je da nijedan od ova dva tima u poslednje vreme ne igra u skladu sa očekivanjima svojih navijača.\nZato je sutrašnji susret na „Čika Dači“ verovatno prekretnica za jednu od ove dve ekipe. Pobednik bi, pored bodovne prednosti, dobio i dodatni vetar u leđa pred samu završnicu sezone. Naravno, postoji mogućnost da se ponovi ishod iz jesenje polusezone, kada su ove dve ekipe remizirale u Valjevu 1:1, ali teško da bi tim rezultatom bili zadovoljni, pre svega simpatizeri kragujevačkog tima.\nShodno tome, novi trener Radničkog 1923 Slaviša Kovačević poručuje da je njegova ekipa izuzetno motivisana da ostvari pobedu u ovom derbiju.\n– Ekipa je mlada, motivisana i ima ogromnu želju da na sutrašnjem susretu, koji je jako bitan i možda u određenom smislu odlučujući, prikaže najbolje izdanje i obraduje mnogobrojne navijače i ljubitelje Radničkog 1923. – istakao je Kovačević u izjavi za klupski sajt.\nVraća li se Pape?


Fotografije Filipa Šarića na humanitarnoj izložbi Aide Redžepagić - Vitez.info\nAida Redžepagić, portretna i modna fotografkinja, već četvrtu godinu zaredom organizira kurseve fotografije.\nKurs fotografije obuhvata lekcije od samih osnova fotografije, historije, manualnih postavki do rada sa studijskom rasvjetom. Namijenjen je početnicima, ali i osobama koje već poznaju osnove fotografije, osobama svih uzrasta koji žele unaprijediti svoje znanje, iskustvo i vještine fotografisanja piše Radio Sarajevo.\nOsim nastave sa Aidom, polaznice i polaznici, među kojima i Vitežanin Filip Šarić, imaju priliku učiti i od drugih predavača iz različitih oblasti fotografije/umjetnosti/mode.\n“Kurs traje dva mjeseca i u tom periodu polaznice i polaznici osim što uče od mene, dosta zanimljivih i poučnih stvari imaju priliku čuti od nekoliko predavača iz oblasti food fotografije, digitalnog marketinga, mode i dr. Posljednja grupa je počela s radom još u martu, ali globalna pandemija je poremetila planirani raspored i odužila trajanje kursa sve do jula. Sve je rezultiralo fantastičnim radovima koje su polaznici napravili za vrijeme trajanja kursa. Neke od tih radova imate priliku pogledati na izložbi fotografija u utorak 28. jula, u bašti Iza Kutche u 18:00 sati“, izjavila je Aida te dodala da su fotografije prodajnog tipa i da cijena jednog printa iznosi simboličnih 50 KM, a sav prihod od prodaje idu u humanitarne svrhe.\nAida Redžepagić iza sebe ima nekoliko grupnih kao i četiri samostalne izložbe fotografija, dobitnica je nekoliko nagrada fotografije među kojima su nagrada za Fotografiju godine BiH u kategoriji Grad, prvo mjesto na Rovinj photo festivalu u kategoriji Tijelo, drugo mjesto na Sarajevo Fotomaratonu, kao i nekoliko zlatnih i srebrnih PSA medalja s internacionalnih takmičenja.\nAidine fotografije su do sada objavljivane u nekoliko prestižnih magazina u regionu i šire. Članica je Udruženja likovnih umjetnika primijenjenih umjetnosti i dizajnera Bosne i Hercegovine i Udruženja BH Fotografi.


RTCG - Radio Televizija Crne Gore - Nacionalni javni servis :: Politika :: "Bečić dotakao dno podržavajući fašističke uzvike"\n21. 01. 2022. 22:17 >> 22:21 10\nIZ URE PORUČILI\nAleksa Bečić i njegove "demokrate" večeras su, nakon dešavanja ispred zgrade RTCG-a, dotakle dno, saopšteno je iz Građanskog pokreta URA.\n"Organizacijom skupa na kome se predsjedniku Građanskog pokreta URA, Dritanu Abazoviću, skandiralo fašistickim pokličima pokazali su njihovo pravo lice. Još je više poražavajuća reakcija samog Bečića, njegovo pozdravljanje nakon jednog ovakvog protesta i odobravanje fašističkih uzvika. To je ta evropska politika Demokrata i parola "mir je naša nacija"", saopštio je generalni sekretar Građanskog pokreta URA Mileta Radovanić.\nUčesnici protesta u Podgorici se okupili ispred zgrade RTCG, gdje im se obratio potpredsjednik Vlade Dritan Abazović.\nBečić je naveo da je "ponosan na mirni, dostojanstveni i stameni narod Crne Gore koji je uvijek na demokratski i evropski način znao da se odupre nepravdi, prevari i izdaji narodne volje".\n"Gospodine Bečiću, onaj ko nema putera na glavi, ko je iskren u svojim namjerama, ko je spreman da žrtvuje sve da bi se u Crnoj Gori stvari pokrenule i promijenile na bolje, taj i izlazi pred okupljene građane. To je hrabrost, odlučnost i spremnost, za razliku od onoga što ste Vi, koji se krijete iza heštega #PressCentarDemokrata", do sada pokazali", rekao je Radovanić.\nAleksa Bečić GP URA


Tramp i Si: Neka sankcije Kimu i dalje ostanu - 08.05.2018, Sputnik Srbija\nTramp i Si: Neka sankcije Kimu i dalje ostanu\nPredsednik Kine Si Đinping je u telefonskom razgovoru sa predsednikom SAD Donaldom Trampom pozvao da se razmotri opravdana zabrinutost Severne Koreje za... 08.05.2018, Sputnik Srbija\n18:42 08.05.2018 (Osveženo: 19:24 08.05.2018)\n© AP Photo / Alex BrandonPredsednici Amerike i KIne Donald Tramp i Si Đin Ping\nPredsednik Kine Si Đinping je u telefonskom razgovoru sa predsednikom SAD Donaldom Trampom pozvao da se razmotri opravdana zabrinutost Severne Koreje za sopstvenu bezbednost, saopštila je kineska Centralna televizija.\n6 Maj 2018, 10:19\n„Predsednik Kine Si Đinping potvrdio je stav Kine o problemu Korejskog poluostrva. On je naglasio da će kineska strana izaći u susret drugoj, da će razmotriti legitimnu zabrinutost severnokorejske strane za sopstvenu bezbednost“, navodi se u saopštenju televizije.\nSi Đinping je izrazio nadu da će Vašington i Pjongjang uspostavljati uzajamno poverenje i zajednički unapređuje proces političkog rešavanja problema Korejskog poluostrva.\nKako je saopštila pres-služba Bele kuće, dva predsednika su razgovarala i o trgovinsko-ekonomskim odnosima.\n„Predsednik Tramp i predsednik Si su se složili da je važno zadržati sankcije Severnoj Koreji sve dok ona konačno ne prekine svoj nuklearni i raketni program“, navodi se u saopštenju.


Balistički projektili imaju kapacitet da nose nuklearne bojeve glave koje mogu doći do meta udaljenih hiljadama kilometara od lansirne pozicije.\nStručnjaci su rekli da se na fotografijama vidi ne samo testiranje projektila, već i dokazi da se oni proizvode na tlu Saudijske Arabije. Fotografije su nastale kod vojne baze 230 kilometara zapadno od Rijada i na njima se vide strukture sposobne za izgradnju balističkih projektila, kažu analitičari Instituta međunarodnih studija Midlberi u Kaliforniji.\n- U toku je trka u naoružanju – ocenio je Rubin.\nOn je rekao da glavni kupac američkog oružja prkosno radi iza leđa predsedniku Donaldu Trampu i pokazuje da se neće podvrgnuti pravilima Vašingtona.\n- Nagle promene politike u SAD imale su svoj uticaj na Rijad – saudijske vlasti više neće ograničavati šaputanja iz Bele kuće… Saudijci pokazuju da mogu uzeti stvari u svoje ruke – istakao je Rubin.\nBrus Rajdel, stručnjak za situaciju u Zalivu koji je radio za CIA 30 godina, kaže da satelitske fotografije daju zamah idejama da je vladajući princ započeo ambiciozni projekt odmah nakon odlaska svog oca kralja Salmana sa prestola u januaru 2015.\n- Vremenski okvir konstrukcije ukazuje da su Mohamed bin Salman i njegov otac krenuli sa izgradnjom veoma rano – istakao je Rajdel.\nSaudijska Arabija je vodeći američki bezbednosni partner u arapskom svetu i dugogodišnji saveznik u borbi protiv uticaja Irana u regionu. Česta testiranja takvih oružja od strane Irana imala su za posledicu međunarodne sankcije.\nOdluka da Rijad skrene sa staze kojom je išao ruku pod ruku sa SAD pokazuje apetit za povećanjem vojne nezavisnosti. Ako bi kraljevstvo priznalo da sprovodi testove, to ne bi bio prvi put da su zaobišli odobrenje Vašingtona kad je reč o projektilima, podseća britanski “Ekspres”. Saudijci su 1988. kupili kineske projektile “D3-F Silkvorm” bez odobrenja SAD. Prošlog meseca se krunski princ Mohamed bin Salman zavetovao da kraljevstvo neće oklevati da razvije nuklearno oružje ako to uradi Iran.\n-Istorija Amerike na Bliskom istoku je istorija potcenjivanaj onog što su države u regionu voljne da urade. Da, SAD potcenjuju Saudijsku Arabiju – istakao je Rubin.


Minisarka Nela Kuburović potvrdila je za portal 24 Sata da će Srbija, tačnije sektor pravosuđa zajedno sa Poreskom upravom da pokrene jače kontrole porekla imovine.\nOna je najavila mogućnost usvajanja Zakona o poreklu imovine, ali se taj proces mora usvojiti na pravni način u Skupštini Republike Srbije, međutim ministarka Nela odbila je da kaže kada i na koji način bi taj zakon mogao biti predložen.\nTačno je da Srbija treba taj zakon, ne možemo da skrećemo pogled sa onih koji decenijama krše zakone i prave manipulacije sa Poreskom službom. Najavili smo promene još pre nekoliko godina, one bi sada mogle i da budu aplicirane u praksi – tvrdi ministarka.\nNa pitanje novinara šta tačno zakon podrazumeva, ministarka odgovara:\nNe može neko ko se vodi kao siromašan čovek i osoba koja nema para ni za osnovne račune, da vozi preskupa kola od po nekoliko desetina hiljada evra. Imamo slučajeve da mladi ljudi do 30 godina nisu zvanično nikada ni radili, niti su dobijali nagrade na igrama za sreću, niti su dobijali nasledstva a stvorili su kuće, kola, vikendice i još mnogo toga. To je sumnjivo i mora da se ispita – zaključila je ministarka pravde.\nAutor Vesti: 24Sata.co


Petrović: Nastava počinje 4. septembra | Palelive.com\nPočetna Regija Zvornik Petrović: Nastava počinje 4. septembra\nPetrović: Nastava počinje 4. septembra\nZVORNIK – Nastava u Osnovnoj školi “Sveti Sava” Zvornik počeće u ponedjeljak, 4. septembra, umjesto u petak, 1. septembra, potvrdio je danas direktor ove škole Radomir Petrović.\nPetrović je rekao novinarima da se nastava odgađa zbog radova na oba školska objekta, pojasnivši da u jednom školskom objektu nastavu pohađaju đaci od prvog do četvrtog razreda, a u drugom objektu od petog do devetog.\n“Tražili smo od Ministarstva prosvjete i kulture Republike Srpske i Pedagoškog zavoda Srpske da se nastava prolongira za jedan radni dan, kako bi se radovi, koji su u toku na adaptaciji škole, mogli i taj dan nesmetano odvijati”, kaže Petrović.\nOn je dodao da je neophodno krajem ove sedmice, odnosno pred početak školske godine, očistiti dvorište od otpadnog građevinskog materijala kako bi djeca mogla bezbjedno da borave za vrijeme odmora.\nPetrović je rekao da će radovi na školi biti završeni polovinom oktobra, ali da to neće smetati izvođenju nastavnog programa, jer su radovi unutar škole završeni, dok predstoje radovi na dijelu u kojem se nalazi zbornica, biblioteka i uprava škole, što je izdvojeno od učeničkog prostora.\nPetrović je podsjetio da je danas obavljen i prijem učenika prvog razreda koji su došli u pratnji roditelja da se upoznaju sa svojim učiteljicama ili učiteljima, kao i sa prostorom u kojem će pohađati nastavu.\n“U okviru ovog prijema, za učenike prvog razreda stariji đaci su priredili kraći zabavni program da bi ovaj dan prvačićima ostao u lijepom sjećanju”, rekao je Petrović.\nPodsjetivši da je u ovoj školskoj godini u prvi razred upisano 155 učenika, Petrović je rekao da su u centralnoj školi “Sveti Sava” upisana 133 đaka prvaka, dok su u područnim odjeljenjima ove škole u Diviču, Liplju, Kula Gradu i Snagovu upisana 22 učenika.\nPrema njegovim riječima, broj upisanih učenika u ovoj školskoj godini nešto je manji u odnosu na broj učenika prvog razreda koji su upisani u prethodnoj školskoj godini.\nPrethodni članakUređenje porte crkve Svete Jelene\nNaredni članakU novoj školskoj godini dva odjeljenja manje


Od Regana do Trampa: Četiri decenije inauguracijske ceremonije u SAD - Sputnjik Srbija\n14:30 20.01.2021 Preuzmite kraći link\nPredsednik Ronald Regan i supruga Nensi reaguju nakon što je gospođa Regan sela zaboravivši tokom svog govora da predstavi predsednika u Kapital centru u Lendoveru, u državi Merilend, 21. januara 1985.\nInauguracija predsednika Sjedinjenih Država označava početak četvorogodišnjeg mandata za novoizabranog šefa države. Još od ceremonije postavljanja Dvajta Ajzenhauera 1953. godine skoro uvek se održava 20. januara. Ceremonija se održava čak i ako je predsednik pod zakletvom već odslužio prvi mandat.\nPrva ceremonija inauguracije održana je 30. aprila 1789, kada je Džordž Vašington položio zakletvu. Sve naredne ceremonije održavale su se 4. marta do 1937. godine, kada je dan inauguracije pomeren za 20. januar nakon ratifikacije dvadesetog amandmana na Ustav.\nIako je većina predsedničkih inauguracija od 1801. godine održana u zgradi Kapitola u Vašingtonu, nekoliko ceremonija održano je i na drugim mestima, uključujući Federal hol u Njujorku, Kongresnu dvoranu u Filadelfiji i Kapitol old brik u Vašingtonu.\nCeremonija je tradicionalni javni događaj na otvorenom, iako je ove godine gradonačelnica Vašingtona Mjurijel Bovser – zajedno sa nekoliko drugih zvaničnika – pozvala američke građane da ne dolaze u glavni grad te zemlje na predstojeću inauguraciju iz bezbednosnih razloga.


Radio Tivat | „Berza suvenira“ u Kotoru\n01 апр „Berza suvenira“ u Kotoru\nNajznačajnija manifestacija u oblasti promocije i prodaje suvenira iz Crne Gore, kako je nazivaju organizatori, „Berza suvenira“ održaće se sutra u Kotoru u organizaciji Mjesne zajednice Stari grad Kotor i agencije „Advantage“ iz Bara.\n„Berza suvenira“ okupiće tridesetak izlagača iz Crne Gore koji će posjetiocima predstaviti autentične i hand made proizvode na kotorskoj rivi od 11 do 18 sati. Ideja je da se na berzi predstave autentični i ručno rađeni crnogorski suveniri, kazala je predsjednica Mjesne zajednice Kotor Dragana Knežević navodeći da je Kotor prepoznatljiv po velikom broju suvenirnica, međutim prema njenim riječima, u ponudi su uglavnom suveniri koji su uvezeni iz drugih zemalja:“Veoma mali broj suvenirnica ima autentične hand made suvenire sa našeg područja. Smatrali smo da jedna ovakva berza može izazvati interesovanje naših trgovaca koji će možda naći za shodno da konačno u svojim radnjama ponude nešto što je ručno rađeni crnogorski proizvod, a nadamo se da će tako i biti. U svakom slučaju sa početkom kruzing sezone, to će biti jedna lijepa manifestacija jer malo šarenila nikad nije na odmet, a istovremeno će se pružiti malo drugačija slika Kotora“, kazala je Knežević.\nU slučaju nepovoljnih vremenskih uslova „Berza suvenira“ održaće se u Kulturnom centru „Nikola Đurković“.


► Hina: Banjaluka blokira povezivanje gasovoda BiH i Hrvatske, otvara prostor\nVlada Republike Srpske nije dala saglasnost za projekat povezivanja Bosne i Hercegovine s gasnom mrežom u Hrvatskoj, potvrđeno je danas agenciji Hina iz izvora entitetske vlade u Banjaluci.\nKako navodi Hina cilj tog projekta bio je da osigura diverzifikaciju izvora snabdevanja kako bi se smanjila zavisnost od jedinog postojećeg gasovoda koji dolazi iz Srbije i služi isključivo za distribuciju gasa od ruskih dobavljača.\nMinistarstvo energetike, rudarstva i industrije RS potvrdilo je za Hinu da je Vlada RS u februaru razmatrala prednacrt sporazuma BiH i Hrvatske o izgradnji gasovoda Južna interkonekcija, zaključila da on "nije prioritet za RS" i odbacila ga pozivajući se na ocenu da je protivzakonito da u takvom projektu učestvuju ministarstva u BiH na državnom nivou.\nGasovod Južna interkonekcija trebalo je da obezbedi povezivanje gasne mreže BiH s onom u Hrvatskoj, kao krak budućeg magistralnog Jonsko-jadranskog gasovoda (IAP) i da otvori bosanskohercegovačkom tržištu gasa pristup izvorima poput LNG terminala na Krku, navodi Hina.\nKao izvođači projekta pojavili su se hrvatski Plinacro i bosanskohercegovački BH-Gas, a snažno ga je podržala Energetska zajednica (EC) koju čini 11 država EU i pet država-potencijalnih članica Unije, dok je Evropska banka za obnovu i razvoj (EBRD) pokazala spremnost da finansira njegovo sprovođenje.\nHrvatska strana u sve je trebalo da investira 13,5 miliona evra u varijanti s budućim gasovodom IAP, odnosno 48 miliona evra bez gasovoda IAP za 75 kilometara magistralnog gasovoda.\nBosanskohercegovački partner investirao bi 100 miliona evra za 162 kilometara gasovoda, odnosno 114 kilometara glavne trase i krak za Mostar u dužini od 48 kilometara.\nDirektor BH-Gasa Jasmin Salkić ranije je kazao da je taj projekt značajan za BiH, ali je pođednako značajan za Hrvatsku zbog njenog povezivanja s državama regiona.\n"Sprovođenjem ovog projekta tržište prirodnog gasa u Federaciji BiH odnosno u BiH će se preko Hrvatske integrisati s evropskim gasnim transportnim mrežama, a Hrvatska će pored svih benefita koje donosi gasifikacija područja uz deonicu u Hrvatskoj postati i tranzitna zemlja", kazao je Salkić.\nHina navodi da je plan bio da radovi počnu 2020. i da novi gasovod bude u funkciji do 2023. godine, ali je sve sada zaustavljeno blokadom koju je nametnula RS.\nZa Vladu RS je neprihvatljivo da u ime BiH u sprovođenju projekta učestvuje Ministarstvo saobraćaja i komunikacija BiH i Ministarstvo spoljne trgovine i ekonomskih odnosa, navodi Hina i dodaje da je tumačenje Banjaluke da je to posao za vlade dva entiteta koje bi trebalo da ga rade preko posebne korporacije.\nFederacija BiH i RS trenutno imaju potpuno odvojene energetske strategije.\nUz povezivanje s gasnom mrežom Hrvatske na južnom pravcu, u Federaciji BiH su strategijom definisali i potrebu povezivanja na mrežu Hrvatske na pravcu Zenica-Bosanski Brod-Slavonski Brod, ali su vlasti u RS to ranije onemogućile insistirajući na proširenju kapaciteta za snabdevanje plinom iz pravca Srbije koja je u celini oslonjena na ruski Gazprom.\nDirektor Srbijagasa Dušan Bajatović u poneđeljak je u Banjaluci s Milomirom Draganićem, direktorom Gas-prometa iz Istočnog Sarajeva, potpisao ugovor po kojem Srbijagas preuzima 39 odsto vlasničkog udela nad firmom koja upravlja gasnom mrežom u RS.\n"Srbijagas preko Gas-prometa ulazi legalno na tržište Bosne i Hercegovine. To više nije strana kompanija, nego jedan od najvećih vlasnika domaće kompanije", kazao je Draganić.\nDodik je u januaru, nakon što se u Beogradu sastao s ruskim predsednikom Vladimirom Putinom, kazao da je za RS prioritet gradnja novog gasovoda koji bi bio deo projekta Turski tok i distribuirao bi ruski gas iz pravca Srbije do Bosanskog Novog, navodi Hina.\nJužna interkonekcija /


Produžava se policijski čas: Počinje u subotu od 13 sati, završava se u ponedeljak u 5 · gradski.online\nProdužava se policijski čas: Počinje u subotu od 13 sati, završava se u ponedeljak u 5\nBEOGRAD/KIKINDA- Poznate su nove mere države kojom će pokušati dodatno da se smanje socijalni kontakti građana Srbije. Nakon sednice Kriznog štaba za suzbijanje zarazne bolesti COVID-19 i Kriznog štaba za otklanjanje nastalih i sprečavanje mogućih štetnih posledica zarazne bolesti COVID-19 po privredu, naciji se obratio Aleksandar Vučić, predsednik Srbije:\n-Narednih 72 sata očekujemo povećan broj zaraženih i smrtnih slučajeva. Ovo nije predviđanje, ovo je nešto što je logično očekivati. Veći broj pozitivnih dolazi iz Beograda, Ćuprije, Čačka i Valjeva.\nDeo mera ćemo da pooštrimo, deo da olakšamo, jer mislimo da smo dobar posao uradili od 13. marta, ali smo daleko od uspeha. Mi mislimo da smo bili blizu apsolutne katastrofe- rekao je Vučić i obrazložio koje su to nove mere:\nPrva je da uvedemo zabranu kretanja u subotu od 13 sati do ponedeljka, do pet ujutru. Zabrana ne važi za penzionere koji mogu ujutru u nedelju, od 4 sata da odu u prodavnicu. Nova mera je i da ne sme više od dvoje ljudi da se okupi na jednom mestu.\nTreća mera, koja važi od subote uveče, jeste da od 23 do sat iza ponoći, u rasponu od 200 metara od mesta prebivališta, ljudi mogu da prošetaju kućne ljubimce- izjavio je Vučić i naglasio da je od presudnog značaja da se ponašamo disciplinovano.\nPrethodnoOd petka, na portalu GRADSKI: Počinje druženje sa junacima “Serije iz karoserije”\nSledećeKikindski pčelari solidarni i humani: Pomažu starijim kolegama, med donirali bolnici


Izvor: RTS, 19.Jan.2021, 21:26\nCentar Vašingtona pred sutrašnju inauguraciju izabranog predsednika SAD Džozefa Bajdena izgleda kao tvrđava okružena bodljikavom žicom, koju čuva 25.000 pripadnika Nacionalne garde, što je u potpunosti drugačije od ranijih inauguracija, kada se na ulicama Vašingtona danima slavilo.\nTradicionalni balovi povodom inauguracije novog predsednika su otkazani zbog pandemije koronavirusa, >> Pročitaj celu vest na sajtu RTS << a zbog opasnosti da se ne ponove demonstracije, poput protesta 6. januara, kada su demonstranti upali u zgradu Kongresa, zatvoren je park "Nešenel mol".\nGrađani Vašingtona američku prestonicu opisuju kao grad duhova, ali s vojnicima, a atmosferu uoči inauguracije kao neprirodnu, prenosi Rojters.\nPrethodnim inauguracijama prisustvovalo je i do milion ljudi koji su ceremoniju pratili putem video-bimova postavljenim u "Nešenel molu", a novi predsednik je nakon inauguracije pešačio od Kapitola do Bele kuće.\nCeremonije stupanja na dužnost novih američkih predsednika su uvek bile obezbeđene na visokom nivou, ali se ovakve bezbednosne mere ne pamte.\nDva pripadnika Nacionalne garde neće obezbeđivati ceremoniju inauguracije, nakon što je uvedeno proveravanje da li pripadnici Garde imaju veze sa ekstremističkim grupama, preneo je Si-En-En.\nNije potvrđeno da li su ta dva pripadnika Nacionalne garde povezana sa ekstremistima.\nKristofer Miler, vršilac dužnosti ministra odbrane, rekao je da, prema obaveštajnim informacijama, Bajdenovoj inauguraciji ništa ne preti "iznutra".\nGradonačelnica Vašingtona Mjurijel Bauzer rekla je da vlasti nisu imale izbora i da su morale da pojačaju bezbednost nakon napada na Kapitol, kada su, kako je rekla, "takozvane patriote pokušale da zbace svoju vladu i ubiju policajce".\n"Ne želimo da vidimo ograde. Definitivno ne želimo da vidimo naoružane trupe na našim ulicama, ali moramo da zauzmemo drugačiji stav", rekla je Bauzerova za En-Bi-Si.\nIzvor: Kurir, 20.Jan.2021, 12:16\nNakon nereda na Kapitolu, Vašington DC priprema se za inauguraciju Džoa Bajdena ekstremnim bezbednosnim merama - zatvaranjem ulica, postavljanjem ograda od bodljikave žice i raspoređivanjem hiljada američkih vojnika.


Srbija - Portugal: Analiza utakmice | Sportske Kladionice\nHome Sportsko klađenje Prognoze utakmica Srbija – Portugal: Analiza utakmice\nSrbija – Portugal: Analiza utakmice\nKvalifikacije za Europsko prvenstvo u fudbalu polako ulaze u drugu fazu, pošto je u većini grupa odigrano po tri ili četiri utakmice, te se već mogu nazirati potencijalne selekcije koje će se boriti za prvo mesto. U Grupi B, situacija je daleko od očekivane, pošto je trenutno vodeća selekcija Ukrajine sa 10 bodova iz četiri susreta, a na drugom mestu se nalazi selekcija Luksemburga. Ovo iz razloga što su Srbija i Portugal odigrale manje mečeva, ali i pored toga Portugal ima dve neoldučene iz dva meča, dok je Srbija izgubila 0-5 od Ukrajine i remizirala sa Portugalom na gostovanju 1-1.\nSelekcija Srbije posle odličnih partija u Ligi Nacija ove kvalifikacije je počela vrlo traljavo te su na poslednjem meču izgubili od Ukrajine sa čak 0-5, što je sve dovelo do toga da selektor Krstajić bude smenjen. Bivši selektor je imao dosta problema sa iskusnijim igračima koji su odbijali da igraju za njega, te se od novog selektora Tumbakovića očekuje da vrati slogu u tim što pre. Previ potez novog selektora je bio da vrati iskusnog vezanjaka Luku Milivojevića iz Kristal Palasa u tim ponovo, što je i uspeo, ali je pitanje da li je utakmica protiv Portugala pravo mesto da se reprezentacija Srbije vadi u ovim kvalifikacijama.\nPortugal sa druge strane je dva puta igrao neodlučeno do sada u ovim kvalifikacijama, prvo sa Srbijom na domaćem terenu 1-1, iako su bili dosta bolje selekcija, da bi u drguom kolu remizirali sa odličnom selekcijom Ukrajine igrajući vez golova 0-0. Kolika je snaga ove Portugalske selekcije izlišno je govoriti te je pitanje dana kada će proraditi i početi da pobeđuju.\nOve dve momčadi su do sada igrale svega pet puta i Portugal je bio mnogo bolji tim u međusobnim duelima. Iako je tri puta bilo neodlučeno, Portugal je odneo dve pobede, dok Srbija još uvek nikada nije uspela da savlada reprezentaciju Portugala. Što se golova tiče, utakmice ove dve momčadi obično se igraju na mali broj golova, te je od pet susreta čak čak 3 završeno sa manje od tri gola, dok je svih pet susreta bilo u rangu od dva do tri gola.\nImajući u vidu probleme selekcije Srbije sa igračima, selektorom i identitetom u poslednjih nekoliko meseci smatramo da Portugal ima blagu prednost iako ne igra na domaćem terenu ovu utakmicu. Portugal ima mnogo više iskustva kada su ovako bitne utakmice u pitanju, te im je potrebna jedna pobeda kako bi počeli da pristižu selekciju Ukrajine. Iz svih tih razloga, te mi smatramo da će na ovom meču biti viđen prilično tvrd fudbal, ali takođe smatramo što se tipovanja tiče da je najbolja opklada odigrati Portugal AH0 (selekcija Portugala da pokrije azijski hendikep 0), koja oklada se plaća solidnom 1.65 kvotom u online sportskoj kladionici 1XBet.\nUkoliko niste sigurni kako funkconiše Azijski hendikep, predlažemo vam da se edukujete oko toga, te da pročitate naš članak, koji se nalazi ovde.


Od 1. juna biće otvoreni svi hoteli na Zlatiboru - infoBirač\nZbog preporuka da se odmor provede u Srbiji na Zlatiboru očekuju dobru ljetnju sezonu koja će uspjeti da ublaži ekonomske gubitke koje su svi turistički i ugostiteljski objekti imali zbog epidemije korona virusa, izjavio je direktor Turističke organizacije Zlatibor Vladimir Živanović.\n“Od 1. juna svi hoteli na Zlatiboru počeće sa radom, a buking je već počeo. Rezervacije su uglavnom za jul i avgust, a svi hoteli daju popuste od 20 do 30 odsto za boravak na Zlatiboru u junu. Produžava se i boravak gostiju, koji je do sada iznosio u proseku 4 dana, tako ukoliko se i sezona produži na septembar i oktobar očekujemo ublažavanje ekonomskih posledica epidemije “, kaže Živanović za Tanjug.\nŽivanović ističe da će cijene biti na prošlogodišnjem nivou i da nema najave uvećanja zbog dodatnih higijenskih mjera koje će morati svi da preduzimaju.\nA za vrijeme vanrednog stanja na Zlatiboru su započeti radovi na rekonstrukciji Kraljevog trga, jezera i kompletnog centra.\n“Radi se promenada u samom centru, kompletna rekonstrukcija trga i jezera, tako da će centar Zlatibora dobiti potpuno novi izgled. Radovi su obimni ali će biti gotovi do 1. jula”, najavljuje Živanović.\nDirektor TO Zlatibor ističe da će ovog ljeta gostima biti na raspolaganju i novi turistički lokaliteti poput novootvorenog kaubojskog grada El paso, a do kraja letnje sezone moguće je i da proradi panoramska gondola od Zlatibora do Tornika.\nVlada Srpske spremna da studente oslobodi plaćanja školarine\nNove mjere: Nastava u školskim klupama do petog razreda od utorka, dozvoljen rad baštama kafića – od 8. aprila kafići počinju sa normalnim radom do 22 časa


Otvoren novi "Sinepleks" u Beogradu\nFoto: Cineplexx BIG / Promo\nNovi bioskopski kompleks, "Sinepleks big Beograd" (Cineplexx BIG) otvoren je sinoć u okviru "Big fešn" (BIG Fashion) šoping centra na Karaburmi projekcijom filma "Paklene ulice 8".\nSpecijalnim, crvenim tepihom prošetale su brojne poznate ličnosti iz javnog i kulturnog žIvota među kojima su glumci Jugoslava Drašković, Gordan Kičić i Bojan Perić, reditelj Darko Bajić, predstavnici medija Sandra Perović i Aleksandar Jovanović.\n"Sinepleks big" ima osam sala, ukupni kapacitet od 1.300 mesta i prostire se na površini od 3.000 m². Pored 4K projektora, sve sale su u potpunosti digitalizovane i opremljene Real D 3D tehnologijom. Novi "Sinepleks" je prvi bioskop u Beogradu sa mogućnošću prikazivanja filmova pomoću najnovije serije Barco laserskih projektora koji koriste tehnologiju plavog lasera, za pun spektar boja i visok kvalitet slike.\nRadi dobijanja savršene akustične atmosfere, kroz ceo bioskop razvučeno je ukupno 27 kilometara kablova i postavljeni JBL 5.1 i 7.1 sistem zvučnici. Srebrno bioskopsko platno ukupne površine od 481 kvadratni metar, postavljeno je na sferične ekrane, kako bi gledanje filmova iz svakog mesta u sali bilo identičnog kvaliteta.\nSve sale opremljene su posebno dizajniranim VIP sedištima, kao i mestima za zaljubljene.\n"Štrumpfovi: Skriveno selo" u bioskopima "Sinepleks"\nSpektakl za najvernije fanove "50 nijansi"\nVodimo vas na "Planetu majmuna: Rat"


hemato-onkološko odeljenje : strana 2 : Južne vesti\nAukcija ličnih stvari svetskih muzičara za nišku dečju onkologiju\n11:12, 12. 7. 2016.\nPalice bubnjara "Motorheda", potpisane majice Dejvida Gete i Džordža Klintona, trzalice, narukvice i druge lične stvari svetskih muzičara koji su prethodnih godina nastupali na "Exit"-u biće prodavani na aukciji, a novac uložen u dogradnju dečjeg hemato-onkološkog odeljenja u Nišu.\nDečjoj onkologiji u Nišu fudbalski asovi doneli 15 miliona dinara\n16:04, 25. 5. 2016.\nHumanitarni meč "Asovi za decu" na kom je sinoć zaigralo oko 50 proslavljenih fudbalera i poznatih ličnosti, pratilo je oko 7.000 posetilaca koji su, računajući novac za SMS poruke gledalaca direktnog TV prenosa, za dečju hemato-onkologiju u Nišu sakupili 15 miliona dinara.\nAsovi spremni za veliki meč za dečju onkologiju u Nišu\n13:35, 23. 5. 2016.\nDa bi deca, koji se od raka leče u Kliničkom centru u Nišu, dobila uslove kakve imaju njihovi vršnjaci na ostalim klinikama u Srbiji, na stadion Partizana u Beogradu, u utorak 24. maja, proslavljeni fudbaleri će na meču "Asovi za decu" odigrati "humanitarnu utakmicu života".\nUtakmica srpskih fudbalskih asova za decu u Nišu\n14:37, 22. 4. 2016.\nPoznati fudbalski asovi među kojima su Mijatović, Ognjenović, Kralj, Bunjevčević, Krstajić i Nađ igraće fudbal jedni protiv drugih na stadionu "Partizana" u Beogradu 24. maja - i to da bi pomogli dogradnji dečjeg hematoonkološkog odeljenja u Nišu oko koje se udružuje cela Srbija.\nVučić obećao pomoć za dečje onkološko odeljenje u Nišu\n15:37, 18. 4. 2016.\nNakon što su iz NURDOR-a obavestili javnost da su roditelji uz pomoć donatora sakupili 20 miliona dinara za dogradnju dečjeg onkološkog odeljenja u Nišu, ali da im nedostaje još 5 miliona za PDV, premijer Vučić je preko Tvitera najavio pomoć "u roku od nekoliko dana".\nPotpisan ugovor o izgradnji novog krila dečije onkologije u Nišu\n13:35, 9. 9. 2015.\nMisija Nacionalnog udruženja roditelja dece obolele od raka (NURDOR) da se dogradi i opremi hemato-onkološko odeljenje na niškoj Dečijoj klinici polako se ostvaruje, te je tako potpisan ugovor o izgradnji sa Kliničkim centrom.\nBeograđani prikupljaju novac za dečju kliniku u Nišu\n11:43, 29. 5. 2015.\nNa velikoj sceni beogradskog "Narodnog pozorišta" u ponedeljak 1. juna u 19 sati, povodom Svetskog dana deteta, biće održan humanitarni koncert za dogradnju dečjeg Hemato-onkološkog odeljenja u Nišu.\nPuštanje balona u znak podrške oboleloj deci\n10:57, 16. 2. 2015.\nNa platou ispred Tržnog centra "Kalča" u Nišu u nedelju su pušteni baloni podrške sa porukom “Seti se! Svaki dan!” čime je, kao u još 12 srpskih gradova, simbolično obeležen Svetski dan dece obolele od raka.


Efekti gasova staklene bašte – prijavite se za onlajn skup 20. aprila - Agroportal\nU sredu, 20. aprila od 12 časova održaće se onlajn skup „Industrija hrane i klimatske promene u Srbiji – efekat staklene bašte“. Biće predstavljeni rezultati analize uticaja efekta gasova staklene bašte na razvoj i promene u poljoprivredno-prehrambenom sektoru u centralnoj i istočnoj Evropi.\nAnaliza je nastala kao deo zalaganja Food sekcije Evropskog instituta za inovacije i tehnologiju (EIT), a rezultate izveštaja prezentovaće predstavnice EIT Food Hub-a u Srbiji.\nČITAJTE I: Otvoreni dan o upravljanju viškovima hrane na Čeneju 19. aprila\nO ovoj i drugim temama važnim za naš ekosistem govoriće Nemanja Milović, osnivač sajta Klima 101 – vodeće strane o klimatskim promenama na srpskom jeziku, a pored njega, svoje uvide na temu podeliće i dr Mirjam Vujadinović Mandić, profesorka Poljoprivrednog fakulteta i rukovodilac projekta Integrisani sistem agrometeoroloških prognoza, kao i dr Mirjana Drenovak Ivanović, profesorka Pravnog fakulteta specijalizovana za ekološko pravo i pravo klimatskih promena.\nOsim izlaganja govornika, očekuje se i predstavljanje inovativnih rešenja na lokalnom nivou, kao i panel-diskusija prisutnih aktera iz različitih sfera zainteresovanih za relevantne teme, a zvanični jezik događaja je srpski.\nIzveštaj je sačinilo telo Evropske unije zaduženo za inovacije u oblasti hrane, a zasnovan je na makroekonomskoj analizi – sesiji sa ekspertima iz 12 zemalja centralne i istočne Evrope, uključujući Bugarsku, Hrvatsku, Češku, Estoniju, Mađarsku, Letoniju, Litvaniju, Poljsku, Rumuniju, Srbiju, Slovačku i Sloveniju.\nDogađaj će se održati onlajn putem Zoom platforme, 20. aprila od 12 časova. Događaj je otvorenog tipa i prisustvo je besplatno, uz prethodnu prijavu na OVOM LINKU.\nPrethodni : Otvoreni dan o upravljanju viškovima hrane na Čeneju 19. aprila\nSledeći : SREĆAN USKRS!\nVažnost dobre pripreme kombajna za žetvu\nDobra kiša povećava prinos kultura\nMlinari u Srbiji zaustavljaju proizvodnju brašna\nZa podršku mladim poljoprivrednicima APV izdvojila 200.000.000 dinara\nNovi Sad: Poljoprivredni sajam u novom terminu od 12. do16. septembra\nAPV: Za unapređenje organske proizvodnje 9.000.000 dinara\nPotrebne subvencije za ugradnju zaštitnih ramova na traktore


Najviše novca za IT, turizam i poljoprivredu - Dnevni list Danas\nPočetna » Ekonomija » Najviše novca za IT, turizam i poljoprivredu\nNAŠA PRIČA: Analiza efekata programa podrške razvoju klastera od 2007. do 2015.\nNajviše novca za IT, turizam i poljoprivredu\n* Program nije postigao značajne efekte na produktivnost i konkurentnost preduzeća povezanih u klastere\nU poslednjih osam godina, kroz Program podrške razvoju klastera u Srbiji izdvojeno je 197,2 miliona dinara, i to najviše za mala i srednja preduzeća i institucije koji su se udružili u sektorima IT, poljoprivrede, prehrambene industrije i turizma.\n1Piše: Lj. Bukvić 24. novembra 2016. 12.05\nOve podatke pokazuju rezultati „Analize efekta Programa podrške razvoju klastera od 2007. do 2015.“ koju je uradio Institut za teritorijalni ekonomski razvoj – InTER.\nProgram podrške razvoju klastera u Srbiji je pre svega imao za cilj da unapredi produktivnost i konkurentnost preduzeća, kao i da podstakne saradnju između privrede i naučno-istraživačkih organizacija. Analiza koju je InTER uradio, a koja će danas biti predstavljena javnosti, pokazala je da je od 2007. kroz ovaj Program podržano više od 20 sektora, najviše sredstava uloženo je u IKT sektor – 39,3 miliona dinara, u poljoprivredu i prehrambenu industriju 26,7 miliona dinara, a u turizam 21,3 miliona dinara.\n– Tokom analiziranog perioda, odobrena su 133 zahteva podneta od strane 63 klastera. Gledano po sektorima, najveći broj podržanih klastera je iz turizma (14 klastera i 23 odobrenih zahteva) i sektora poljoprivrede i prehrambene industrije (12 klastera i 22 odobrena zahteva). Podržano je šest klastera uz 19 odobrenih zahteva u sektoru IKT, po četiri klastera iz građevine i sektora tekstila, modne i odevne industrije – kaže za Danas direktor InTER-a Dragiša Mijačić.\nNajveći iznos po zahtevu je ostvaren 2008, kada je po klasteru prosečno izdvajano čak 3,5 miliona dinara. Međutim, od 2012. raste broj zahteva, a smanjuje se iznos sredstava, tako da je 2014. prosečan iznos sredstava po zahtevu bio svega 540.000 dinara.\nKlasteri su pomoć dobijali najčešće tokom jedne ili dve godine, ali je bilo onih koji su dobijali bespovratna sredstva dugi niz godina, poput klastera Dunđer ili BIPOM koji su u okviru Programa podržani osam, odnosno sedam godina. Geografski gledano najviše podržanih klastera je bilo iz Beograda i Vojvodine.\nIstraživanje je pokazalo da su postignuti određeni pozitivni efekti u saradnji između preduzeća i naučno-istraživačkih institucija, pre svega na unapređenju ljudskih resursa i razmeni znanja, dok su značajno manji efekti ostvareni na razvoju novih proizvoda, proizvodnih usluga ili inovacija u procesu proizvodnje.\nPrema rečima Mijačića, nije bilo moguće precizno utvrditi efekte Programa na povećanje produktivnosti i konkurentnosti preduzeća povezanih u klastere.\n– Tokom istraživanja tim se susreo sa određenim poteškoćama prilikom prikupljanja neophodnih podataka od strane nadležnih institucija i korisnika Programa. Međutim, na osnovu mnogobrojnih sekundarnih pokazatelja i raspoloživih primarnih podataka može se zaključiti da Program nije postigao značajne efekte na produktivnost i konkurentnost preduzeća povezanih u klastere – ističe Mijačić, dodajući da je na to svakako negativno uticalo kontinuirano smanjenje raspoloživih finansijskih sredstava.\nMeđutim, dobri rezultati nisu izostali, te je tako vojvođanski IKT klaster pokrenuo Klaster akademiju koja se realizuje u saradnji sa Univerzitetom u Novom Sadu. Razvoj e-platforme za obuku i trening zaposlenih u proizvodnim i uslužnim preduzećima pokrenuo je klaster NiCAT, dok je klaster Dunđer formirao edukativno-razvojno-informatički centar za potrebe edukacije iz oblasti inženjerske informatike. U saradnji sa Šumarskim fakultetom klaster Agencija za drvo je realizovao projekte usmerene na pružanje dopunskog obrazovanja za potrebe drvne industrije.\nAnaliza je takođe pokazala da Program nije ostvario značajne efekte u jačanju održivosti kod klastera. Od 2007. ukupno je podržano 63 klastera, od toga 10 više ne postoji u registru APR, a sedam njih je neaktivno u poslednje tri godine. Podaci za period od 2012. do 2014, do kojih je došao InTER, pokazuju da je 18 klastera ostvarilo poslovne prihode manje od milion dinara, 17 klastera u rasponu od jedan do pet miliona dinara, dok je samo šest klastera ostvarilo prosečan poslovni prihod veći od pet miliona dinara. Od ovih šest klastera najduže su podržani IKT mreža i FACTS, dok najbolje poslovne rezultate ostvaruju Vojvodina metal klaster i Vojvođanski IKT klaster.\n– Kontinuitet postojanja ove razvojne politike nesumnjivo je pomogao promociji ideje udruživanja u klastere među malim i srednjim preduzećima i jačanju saradnje među članicama klastera, naročito tokom prvih godina realizacije. Opšti zaključak studije je da je potrebno unaprediti ovu politiku kako bi doprinela kvalitetnijem razvoju klasterizacije u Srbiji – zaključuje Dragiša Mijačić.\nOd 2007. do 2011. ulogu pripreme i realizacije Programa podrške razvoju klastera imalo je tada Ministarstvo ekonomije i regionalnog razvoja, da bi taj posao od 2012. bio prenesen na Nacionalnu agenciju za regionalni razvoj.\nFinansijska podrška stizala je sa različitih strana, i to od USAID, GIZ, Vlade Kraljevine Danske, Švajcarskog državnog sekretarijata za ekonomske poslove (SECO), Organizacije Ujedinjenih nacija za industrijski razvoj – UNIDO. Evropska unija je podržala razvoj klastera kroz projekat za razvoj konkurentnosti i promociju izvoza (SECEP), Program evropskog partnerstva sa opštinama „Evropski progres“ ili Program regionalnog društveno-ekonomskog razvoja (RSEDP 2), a od ove godine klasteri u Srbiji mogu aplicirati za sredstva iz COSME programa. U pružanju pomoći u razvoju klastera u Srbiji takođe su aktivni i Centar za konkurentnost i razvoj klastera Univerziteta u Novom Sadu, Savet za klastere pri PKS, Udruženje asocijacija srpskih klastera i Kuća klastera iz Niša kao i regionalne razvojne agencije.\n24. novembra 2016. u 21.29\nOkreni obrni, u se i u svoje kljuse je dokazano najbolje. Svi moderni izrazi koji iza sebe kriju raznorazne interese i naravno kostaju mnoge honorare, na kraju se izduvaju i splasnu! Zna se u ekonomiji kako se proizvodi nova vrednost.


Zaplenjen kontejner sa 740 tona amonijum nitrata - Sputnjik Srbija\n14:33 19 Januar 2021\nZaplenjen kontejner sa 740 tona amonijum nitrata\n12:55 07.08.2020 Preuzmite kraći link\nIndijski carinski organi zaplenili su kontejner sa 740 tona amonijum nitrata, hemikalije koja je ove nedelje izazvala stravičnu eksploziju u prestonici Libana, u kojoj je poginulo oko 150 osoba, dok je oko 5.000 povređeno.\nCarinski organi u južnom indijskom lučkom gradu Čenaj saopštili su da je velika pošiljka hemikalija skladištena na tom mestu, na udaljenosti od 20 kilometara od grada.\n„Zaplenjeni teret je bezbedno skladišten i bezbednost tereta i javnosti je osigurana s obzirom na opasnu prirodu tereta“, naveli su u saopštenju.\nIstiče se da ne postoji stambeno područje u krugu od dva kilometara od teretne stanice, u kojoj je skladištena roba, prenosi Tanjug.\nAmonijum nitrat upotrebljava se za pravljenje đubriva i eksploziva, koji se uglavnom koriste za vađenje ruda i kamena u Indiji.\nPošiljku je kompanija Aman Hemikals, čije je sedište u saveznoj državi Tamil Nadu, uvezla 2015. godine, a ona je konfiskovana po dolasku u zemlju zbog navodnog kršenja pravila uvoza, naveo je jedan carinski zvaničnik.


General Vesli Klark o terorizmu - 2001-09-12\nKLARK: Ne znamo kako æe se sve ovo završiti. Verovatno je da æe biti jos nevolja pre no što se sve okonèa.Pre svega moramo zaštititi amerièki narod, pobrinuti se za ranjene, a zatim preduzeti mere predostrožnosti protiv buduæih sliènih incidenata. Mislim da je sve to veæ u toku i da su ljudi sa svih strana Amerike veoma odgovorno pristupili situaciji. Sudeæi po izveštajima koje èujem – još nije poznato kolika je šteta naneta Pentagonu. U jednom izveštaju se navodi da je avion udario u stranu Pentagona u kojoj je smeštena komanda amerièke armije. Ima komandnih centara na mnogim mestima u Pentagonu kao i alternativnih komandnih centara… Stoga nije dovedene u pitanje rukvodjenje situacijom iz najviših komandnih centara.\nCNN: General Clark je ocenio da postoji samo jedna teroristièka grupa koja je indicirala da poseduje sposobnost za koordinaciju incidenta ovakog obima, a to je grupa Osame Bin Ladena. Na njega æe oèigledno pasti prva sumnja, izjavio je general Klark i dodao -\nKLARK: Sjedinjenim Državama upuæivane su mnoge teroristièke pretnje. Znamo da je Svetski trgovinski centar veæ bio meta, da se vrše otmice aviona, da su bombe postavljene u automobile korišæene na mnogim mestima u svetu. Nema sumnje da postoje grupe koje pokušavaju da izvrše napade na Sjedinjene Države. Mnogo puta u prošlosti bilo je indikacija o planiranju takvih napada i bili smo u stanju da preduzmemo akcije i da ih osujetimo bez da je amerièka javnost ikada o tome nešto znala. U ovom sluèaju, ne znam iz kog razloga, nije bilo informacije i nismo bili u stanju da preduzmemo akciju i spreèimo tragediju.


Ko se u Crnoj Gori boji građana koji se izjašnjavaju kao Srbi? | Vestinet.rs\nPočetna POGLEDI\tKo se u Crnoj Gori boji građana koji se izjašnjavaju kao Srbi?\nNova vlast u Crnoj Gori još nije ni konstituisana, a odlazeća već nedeljama panično vodi kampanju ne bi li se redovni popis stanovništva koji treba da se održi tokom 2021. godine na svaki način odložio.\nOvu inicijativu već je podržala i jedna parlamentarna stranka – SDP Ranka Krivokapića, čiji je funkcioner Ivan Vujović izrazio bojazan da bi popis mogao pomoći procesu „pretvaranja Crne Gore iz građanske u nekakvu srpsku državu“, a tu je i poruka državnog Zavoda za statistiku – „Monstat“ koji je mišljenja da odlaganje popisa zbog korone ne bi bilo izuzetak.\nUkratko, Crna Gora je jedinstven slučaj gde zvaničnim jezikom govori manje od pola nacije, a ubedljivo najbrojniji jezik – srpski nije zvaničan (već je u službenoj upotrebi), i gde se marginalna pseudoreligijska organizacija CPC pomagala svim sredstvima, dok je vlast vodila otvoreni rat protiv najbrojnije verske zajednice – Srpske pravoslavne crkve (SPC).\nSada bi se čitava ta decenijama veštački građena politika u Crnoj Gori mogla raspasti kao kula od karata što predstavlja košmarne snove za korifeje odlazeće vlasti. Sociolog Ilija Malović smatra da je nažalost sve posledica činjenice da je umesto istorijskog pomirenja i formiranja inkluzivne zajednice u Crnoj Gori nakon referenduma 2006. godine, Crna Gora pod rukovodstvom Mila Đukanovića postala prostor za identitetsko i kulturološko „prelamanje mozgova građana“ u cilju kreiranja novog crnogorskog identiteta.\nIzgubili se kriterijumi šta znači biti Crnogorac\n„Na žalost, dok je vladajuća elita gradila identitetske elemente koji bi joj poslužili kao ideološka oblanda i zaklon za politiku pljačke i bogaćenja, negdje usput su se izgubili jasni kriterijumi šta u stvari znači biti Crnogorac“, kaže Malović za Sputnjik.\nPopis je statistička akcija koja olakšava, podupire i usmjerava državne politike i ne sprovodi se, kako se to često misli, radi izjašnjavanja građana o vjeri, naciji i jeziku.\nUputili smo inicijativu da se ustaljena praksa sprovođenja popisa odbaci\n— CDT_CrnaGora (@CDT_CrnaGora) October 21, 2020\n„Zalaganje za odlaganje popisa je pre svega ponižavanje etničkih Crnogoraca. Šalje se poruka da oni postoje samo dok postoje pritisci, ucene, kontrola i državni teror. Da je taj identitet produkt neokolonijalizma i geopolitičkih kaprica sa Zapada, a da mu je početak i kraj autoritarni političar opterećen optužbama za korupciju i veze sa kriminalom“, decidan je Malović.\n„Aristokratski rasizam“ civilnog sektora\nPored pomenutog, bitan momenat prema mišljenju Malovića, jesu i obrazloženja koja se daju za odlaganje popisa a ona se, kako primećuje, po ko zna koji put svode na etiketiranje građana Crne Gore kao neobrazovanih, neinformisanih i nespremnih da odluče o sopstvenoj sudbini, a što je između ostalog i jedno od obrazloženja NVO CDT da pravu svrhu popisa razumeju samo „bolje informisani građani“.\n„Slična matrica se koristila i kod objašnjenja zbog čega Crnoj Gori nije potreban referendum o pristupanju NATO savezu. I tada se uskraćivalo pravo na slobodan izbor pod izgovorom neobaveštenosti. Kod civilnog sektora bliskog bivšoj vlasti primetan je „aristokratski rasizam“ koji ima ambiciju da se prema građanima odnosi paternalistički i „sa visine“. Umesto ohrabrivanja otvorenosti i inkluzivnosti, što bi trebala da bude svrha postojanja NVO, ovde se zagovara zatvoreno društvo u kome se sankcioniše i ne dozvoljava otvoreno i jasno izjašnjavanje o političkim i društvenim pitanjima“, zaključuje Malović.


Kako da razmišljate kreativno: dostignite svoj puni potencijal i ojačajte veru u sebe — Trening za uspeh — Lovesensa.rs\nZahvaljujući kreativnosti bićete bolji u onom što radite, ostvarićete svoje potencijale i još mnogo toga.\nKreativnost podrazumeva pre svega razmišljanje izvan ustaljenih obrazaca koje vodi ka naprednim i nesvakidašnjim rešenjima. Ipak, kreativnost više nije samo privilegija umetnika.\nPrema istraživanju NESTA Everyday Innovation, kreativnost je sastavni deo modernih poslova jer su zaposleni dužni da pronalaze nove načine komunikacije i suočavanja sa svakodnevnim poslovnim obavezama. Danas svaki posao podrazumeva kreativno razmišljanje, bez obzira na to na kojoj se poziciji nalazite i kakav je vaš poslovni status.\nO čemu se ne razgovara na poslu: koje lične teme treba da izbegavate u radnom okruženjuBez obzira na povezanost s kolegama i nivo poverenja koji imate prema nekome, neke teme bi zaista bilo dobro držati po strani.\nIstraživači Sijuan Liju i Alen Braun otkrili su da se, dok se bavimo nečim kreativnim, u našem mozgu aktiviraju oblasti koje ne koristimo svakodnevno. Kreativni izraz pomaže jačanju vere u sebe, pomaže postizanju punih potencijala ličnosti i stvaranju mislilaca za budućnost.


Banjski kompleks Zlatar još uvek čeka novog vlasnika | Radio Luna\nImovina bivšeg Rehabilitacionog centra Zlatar nije dobila novog vlasnika ni u drugom pokušaju, pa bi Republička direkcija za imovinu i Republički fond za penzijsko i invalidsko osiguranje uskoro trebali da raspišu novi oglas za prodaju banjskog kompleksa na deset hektara.\nBanjski kompleks Zlatar ponuđen je krajem decembra po ceni od 3.125.454 evra, koja je za 20 posto niža od procenjene vrednosti. Prodajnu dokumentaciju otkupila je samo jedna kompanija ali ni ona nije u predviđenom roku uplatila depozit, niti dostavila ponudu. Prvi oglas za prodaju objavljen je u oktobru i tada je početna cena iznosila 3.906.818 evra.\nBanjski kompleks za prevenciju, lečenje i rehabilitaciju kardiovaskularnih oboljenja Zlatar podignut je na 1.235 metara nadmorske visine, na najlepšem delu planine. Ukupna površina objekta zdravstvene namene koji se prodaje iznosi 12. 298 kvadtarnih metara, a u ponuđenom paketu je i osam parcela, pojedinačne površine od 175 do čak 17 hiljada kvadratnih metara.\nNekadašnji RH centar Zlatar, sa 330 ležaja, bio je uzdanica razvoja turizma na Zlataru. U vreme svog najvećeg sjaja ova ustanova je godišnje ostvarivala preko 70. hiljada noćenja, a za četiri decenije ovde je lečeno više od 100.000 pacijenata. Na Centar Zlatar katanac je stavljen pre više od jedne decenije zbog ogromnih dugovanja koja su premašila iznos od 140 miliona dinara. Nakon toga bilo je više inicijativa da se on oživi, ali bez uspeha, pa je objekat poprilično propao pod teretom nebrige i vremena.


Bravo, bravo: Uhapšen bivši Realov fudbaler Raul Bravo - Narod.ba\nBravo, bravo: Uhapšen bivši Realov fudbaler Raul Bravo\nNogomet 28. Maja 2019.\nPolicija u Španiji uhapsila je nekoliko osoba u okviru istrage o namještanju fudbalskih utakmica, objavljeno je danas. – Policijska akcija je uslijedila na osnovu žalbi koje su dobile španske vlasti na moguća namještanja utakmica Primere u maju 2018. godine – izjavio je portparol La lige. Pritvoreni su, kako su naveli španski mediji, fudbaleri koji nastupaju […]\nPolicija u Španiji uhapsila je nekoliko osoba u okviru istrage o namještanju fudbalskih utakmica, objavljeno je danas.\n– Policijska akcija je uslijedila na osnovu žalbi koje su dobile španske vlasti na moguća namještanja utakmica Primere u maju 2018. godine – izjavio je portparol La lige.\nPritvoreni su, kako su naveli španski mediji, fudbaleri koji nastupaju ili su igrali u dva najviša ranga takmičenja te zemlje.\nMeđu uhapšenima su navodno Raul Bravo, Borha Fernandes (Borja), Karlos Aranda (Carlos) i Samuel Saiz.\nLa liga je policiji prijavila osam mogućih namještanja utakmica.\nPortparol je naveo da je La liga “veoma aktivna u borbi protiv namještanja i da je cilj fer takmičenje”.


Dačić: Ne verujem u ljubav između naroda bivše Jugoslavije – Nadlanu.com\nDačić: Ne verujem u ljubav između naroda bivše Jugoslavije\nObjavljeno 24. maja 2013. / 13:42:14\nPremijer Srbije je to rekao na regionanom Samitu 100 biznis lidera Jugoistočne Evrope, koji se održava u Bečićima.\n"Moramo da tražimo zajedničke interese. Ne verujem u ljubav između bivših jugoslovenskih naroda i narodnosti, jer da je ona iskreno postojala, ne bismo ni ratovali. Verujem samo u zajednički interes. Ako budemo sposobni da ga nađemo, imaćemo jak region", rekao je Dačić na završnom panelu dvodnevnog samita, na kojem su predstavnici vlada država regiona govorili na temu "Dogovor za novo doba".\nNekadašnja Jugoslavija je, prema njegovim rečima, bila utopija i zato ni danas ne treba živeti u iluziji da je potrebno praviti neku novu Jugoslaviju, ali je potrebno ići u što veću povezanost radi ostvarivanja zajedničkih interesa.\nOn je predložio formiranje zajedničkog tela, nekakvog balkanskog saveta, koji bi po uzoru na skandinavski savet, bio konsultativnog karaktera i služio tome da se bolje zastupaju zajednički interesi.\n"Interes nam je da svi zajedno budemo bolje pozicionirani, da imamo povećan nivo ekonomske aktivnosti, da imamo otvoreno tržište za promet robe, kapitala i ljudi. Mi to još nemamo u potpunosti u ovom regionu. I dalje se gleda na to ko odakle dolazi, ali i bilateralni primeri ne govore da je svima podjednako stalo da imamo takav pristup", rekao je Dačić.\nTo, kako je objasnio, znači da ne može, na primer, Srbija samo da bude tržište za Sloveniju i Hrvatsku, već da mora biti partner, odnosno da i njihovo tržište mora da se otvori za Srbiju.\nDačić je istakao da se ne sme dozvoliti oživljavanje srednjovekovnih koncepata koji su region delili carskim rezom, i kojima bi se Slovenija i Hrvatska integrisale u EU, a ostale države regiona ostavile u njenom predvorju.\nPredsednik Vlade Srbije je, osvrćući se na evrointegrativne procese u regionu, konstatovao da se sve države Zapadnog Balkana danas suočavaju sa uslovima koji nisu bili ispostavljani drugim zemljama na putu ka EU, ali da, iako se ta činjenica mora uvažavati, niko u regionu ne treba da se oseća inferiorno.\n"Nisu svi principi isti za sve i živimo u takvom međunarodnom poretku, ali ostaje nam da tražimo neki svoj put kroz kanjone kroz koje treba da prođemo i da više verujemo sebi samima", rekao je Dačić, i primetio da nekima u međunarodnoj zajednici možda i odgovara održavanje i proizvođenje kriza u ovom delu Evrope.\n"Sve dok postoje krize, oni imaju radna mesta. Kad prestanu krize neće imati šta da rade, tako da mi u stvari održavamo zaposlenost u njihovim zemljama", našalio se Dačić.\nObraćajući se biznis liderima regiona, Dačić je konstatovao da region zbog orijentisanosti ka EU ne sme da zapostavi druga tržišta, a da poslovni ljudi definitivno moraju da sarađuju kako bi imali ikakvu šansu na trećim tržištima.\nbalkanex yuivica dačić


Ekolozi zameraju agenciji za hemikalije nedovoljnu transparentnost | EurActiv Srbija\nNa neki način, ECHA je bila uspešna. Prema izveštaju "Deset godina: vreme da ECHA raširi strateške informacije kako bi osnažila treća lica", koji je KlajentErt objavio u decembru, jaz u informacijama počeo je da se zatvara.\n"Članice i institucije EU dobijaju više informacija o hemikalijama i postoje legalna oruđa da se dođe do informacija koje nedostaju", navodi se u izveštaju.\n"Štetne hemikalije biće brže povučene iz upotrebe ako potrošači, investitori, kupci hemikalija, osiguraju bezbednije alternative i ako civilno društvo ima neophodne informacije da to zahteva", rekla je advokatica grupe KlajentErt Apolin Rože (Apolline Roger).\nEkolozi posebno ističu manjak dostupnih informacija o preciznim količinama opasnih hemikalija koje se proizvode i upotrebljavaju u EU, kao i nazive proizvođača i mesta u kojima rade. KlajentErt to opisuje kao "propuštenu priliku" da se uveća vidljivost i podigne svest o opasnim hemikalijama sa kojima svakodnevno dolazimo u kontakt.\n"U prvim godinama rada ECHA je imala problem sa prihvatanjem obaveze objavljivanja čak i osnovnih informacija o hemikalijama, poput imena kompanije koja ih proizvodi ili uvozi u EU", rekla je Rože i dodala: "Deset godina nakon osnivanja (ECHA), ostvaren je veliki napredak. Sada je vreme da se pređu poslednji kilometri".\nZa grupu KlajentErt ti "poslednji kilometri" uključuju objavljivanje svih podataka kako bi se obezbedilo da kompanije ili zainteresovane strane ne koriste neke tajne za svoj interes.\n"Ispunjavanjem obaveze deljenja podataka ECHA može da 'gura' kompanje da zamene opasne hemikalije bezbednijim alternativama. To će podstaći inovacije i nagrađivanje kompanija uspešnih na tom planu i zaštititi ljude i planetu", istakla je Rože.\nIz ECHA su za EURACTIV prokomentarisali da su bili "unapred upoznati sa izveštajem" i da su "dostavili komentare autorima".\nPortparol Agencije dodao je: "Poštujemo duh zakona koje sprovodimo, kao i Arhus (Arhusku konvenciju o učešću javnosti u pitanjima zaštite životne sredine), i zapravo smo jedna od najprokativnijih agencija kada je reč o transparentnosti i uključivanju zaintesovanih strana".\n: Kozmetika - bez parabena ne znači i bez rizika


KC Vojvodine - Dnevni list Danas\nPočetna » KC Vojvodine\nU KCV počela vakcinacija 500 lekara i medicinskih sestara\nU Kliničkom centru Vojvodine vakcinacija medicinskog osoblja protiv kovida 19 počela je još 5. januara.\nPiše: R. Balać 11. 1. 2021.\nU Kliničkom centru Vojvodine na lečenju od kovid 19 trenutno se nalazi 310 pacijenata, od kojih je 20 priključeno na respiratore.\nPiše: R.B. 26. 7. 2020.\nU Kliničkom centru Vojvodine u poslednja 24 časa na Klinici za ginekologiju rođeno je 26 beba, od toga 15 devojčica i 11 dečaka.\nPiše: R.B. 10. 7. 2020.\nEpidemiološka situacija za Vojvodini u celini se ocenjuje kao nesigurna dok se u Gradu Novom Sadu i opštini Vrbas ocenjuje kao nepovoljna.\nPiše: R. Balać 10. 7. 2020.\nU Kliničkom centru Vojvodine na lečenju od kovid 19 infekcije nalazi se 159 pacijenata, odnosno šest više nego prethodnog dana.\nPiše: R. B. 7. 7. 2020.\nU KCV 80 bolesnika, sedam na respiratorima\nU Kliničkom centru Vojvodine trenutno je na lečenju 80 pacijenata obolelih od kovid 19, tri manje nego prethodnog dana, a sedam njih je priključeno na respiratore, šturo je saopšteno iz KCV-a.\nPiše: R.B. 1. 7. 2020.\nPremijerka Srbije Ana Brnabić izjavila je danas u Novom Sadu da je zdravstveni sistem Srbije doživeo ogromne pozitivne promene i da je zemlja zato spremno dočekala krizu izazvanu korona virusom.\nU KC Vojvodina od korona virusa leči se 60 pacijenata, u Pančevu 94\nUkupan broj obolelih od korona virusa u Vojvodini i dalje je u opadanju, pa se u Kliničkom centru Vojvodine (KCV) u Novom Sadu u ovom trenutku od te infekcije leči 60 pacijenata, a u Opštoj bolnici u Pančevu 94 pacijenta, saopštila je danas Vlada Vojvodine.\nVesna Turkulov: Kraj neće skoro, ali smo zadovoljni\nDirektoka Infektivne klinike Kliničkog centra Vojvodine Vesna Turkulov izjavila je večeras da je u Kliničkom centru Vojvodini smešteno 136 pacijenata sa korona virusom, od kojih je 10 na respiratorima.\nNovinarka portala Nova.rs i članica Upravnog odbora Nezavisnog društva novinara Vojvodine Ana Lalić, po koju je večeras došla policija, izjavila je da „ni po koju cenu“ neće odati svoje izvore za teksta na portalu Nova.rs, koji su joj anonimno govorili o lošem stanju u Kliničkom centru Vojvodine u toku pandemije zarazne bolesti kovid-19.


Od 120 poslanika kosovske skupštine, 82 je glasalo za nepoverenje koaliciji premijera Kurtija, 32 su bila su protiv, a jedan uzdržan, preneo je javni servis RTK.\nKako piše "Dojče vele", izglasavanju nepoverenja prethodio je raskol između dva koaliciona partnera, levičarskog "Samoopredeljenja" i konzervativnog Demokratskog saveza Kosova (DSK). Kurtijevoj vladi na kraju je presudilo pitanje na koji način se suočiti sa pandemijom korona virusa.\nPrethodno je Kurti smenio Agima Veljiua, ministra unutrašnjih poslova iz redova DSK, koji se zalagao za uvođenje vanrednog stanja zbog korona krize, iako je premijer bio protiv toga. Inače, do sada je na Kosovu registrovano 63 osobe zaražene virusom COVID-19, a jedna je preminula.\nProblemi nisu novi\nNeslaganja između koalicionih partnera traju već duže vreme. Da bi formirao vladu, Kurti je bio prinuđen da, nakon oktobarskih izbora, četiri meseca pregovara sa liderom DSK Isom Mustafom. Problem tokom pregovora bio je manje sadržajne, a više kadrovske prirode.\nFoto: Anadolija/ Erkin Keçi, Tanjug / AP / RAS Srbija\nIsa Mustafa i Aljbin Kurti\nUprkos svemu, ljudi na Kosovu imali su velika očekivanja od nove vlade. Novi kabinet, zamenio je moćnu elitu koja se velikim delom sastojala od bivših lidera OVK iz devedesetih godina prošlog veka. Ti ljudi su dve decenije dominirali politikom Kosova i naočigled stanovništva upravljali zemljom neefikasno i uz mnogo korupcije, navodi DW.\nPrema Ustavu, "Samoopredeljenje" kao poslanička grupa sa najviše mandata, ima 15 dana da imenuje novog premijera. Kurti ostaje na čelu tehničke vlade do formiranja nove većine ili raspisivanja vanrednih izbora.


U Ivanjici UKRADENO 2.000 litara "diplomatske rakije"\nU Ivanjici UKRADENO 2.000 litara “diplomatske rakije”\nU Ivanjici je ukradeno 2.000 litara rakije koja je bila namenjena za prijeme u ambasadi Ruske Federacije u Beogradu, kao i u Ministarstvu spoljnih poslova Srbije, zbog čega je nazvana i “diplomatska rakija”.\nKako je preneo portal Vostok vesti, rakija “Serbka”, koja je dospela i u kuhinju administracije ruskog predsednika Putina, nestala je iz skladišta destilerije “Savićević”.\nU destileriji navode da se u slučaj umešalo i Više javno tužilaštvo u Kraljevu, jer, kako kažu, “nije problem rakija, nego odredište gde je trebalo da bude biti otpremljena, s obzirom na to da je deo rakije bio specijalno tretiran pod posebnim uslovima za posebnog naručioca”.\nKriminalističko odelenje u Ivanjici je po nalogu tužilaštva pokrenulo istragu, pa su na informativne razgovore privodili više osoba, a istraga se nastavlja.\nPortal Vostok nezvanično saznaje da su na ispitivanje više puta privođene dve osobe koje su bile zaposlene u destileriji.\n“Poslušni” taksisti NEĆE blokirati Gazelu\n06/06/2021 | 10:51\nNe mogu da se odlučim koga mi je više "žao" ambasade Rusije ili Ministarstva srBskog ...to ćete da istrazujete vrlo pedantno dok ne iskoči neki vaš pajtas ,onda će biti "pujpikenevazi"


KORPA ZA MILIONE GLADNIH AMERIKANACA: Bajdenovo Ministarstvo poljoprivrede pravi novi spisak besplatnih namirnica namenjenih siromašnima | Novosti.RS\nKako objašnjava portal, "pijačna korpa" je spisak namirnica za kupovinu za koje se koriste besplatni bonovi za hranu.\nNa sajtu administracije u Beloj kući piše da više od 40 miliona Amerikanaca računa na pomoć za ishranu.\nPrema listi najugroženijih Amerikanaca njih 10 miliona je nezaposleno. Na spisku je i 14 miliona ljudi koji kasne sa isplatama hipoteka na nekretnine i naknade za stanovanja. Sa glađu se bori 29 miliona odraslih i najmanje osam miliona dece. Zbog svega toga predsednik će zatražiti od ministarstva poljoprivrede da razmotri reviziju dosadašnjeg plana za zbrinjavanje gladnih koji bi u sebi imao "savremene troškove osnovne a zdrave ishrane".\nBlumberg dalje navodi da "pregled takozvanog plana za hranu", koji je naredio Bajden dva dana nakon što je stupio na dužnost, mogao pokrenuti automatsko povećanje naknada već 1. oktobra.\nDŽems Zilijak, direktor Centra za istraživanje siromaštva na Univerzitetu u Kentakiju, rekao je da bi ponovna procena "mogla dovesti do povećanja koristi za najugroženije i gladne od 20% ili više". To bi značilo otprilike 136 dolara mesečno više od maksimalne naknade za četvoročlanu porodicu, što je bilo 680 dolara pre povećanja povezanog sa pandemijom.\n- Ovo je zaista značajno - kaže profesor sa Harvarda DŽejson Furman, koji je bio predsednik Ekonomskog saveta predsednika Obame. - To je jedna od većih stvari koje vlada može učiniti za siromaštvo bez Kongresa.\nPrema Furmanu, Obamina administracija nije prilagodila tržišnu korpu, jer su republikanci tada kontrolisali oba doma Kongresa.\nOdluka o promeni načina pomoganja gladnima je usledila nakon što potrošačka korpa nije prilagođena šest decenija, osim u iznosu procenjene inflacije. Prema izveštaju, "potez je simbol široke posvećenosti programima protiv siromaštva širom Bajdenove administracije ...\nU aprilu je Ministarstvo poljoprivrede proširilo univerzalni program besplatnog školskog ručka vezan za pomoć u vreme pandemije kroz celu školsku 2021-2022. godinu.\nDNEVNO 22 DOLARA\nMINIMALNI budžet za hranu od 22 dolara dnevno za četvoročlanu porodicu krajnje je neadekvatan i oslanja se na zastarele, nerealne pretpostavke - navodi portal. Na primer, pijačna korpa pretpostavlja da porodica pojede više od pet kilograma pasulja nedeljno. Prema studiji iz 2011. godine, preko 25% primalaca pomoći u hrani potroše svoju mesečnu naknadu u roku od sedam dana od izdavanja, dok je više od polovine potroši u drugoj nedelji.\nSAD Bajden siromašni pomoć siromašnima paketi hrane nezaposlenost pomoć države\nVapim Za Slobodu Medija\nLepo sam govorio prošle godine. Jedva su cekali da naprave nekakav dar mar. Eto smislili koronu, pustili je iz laboratorija narod se uspanicio, da je zaboravio da ce biti gladan, a posto je sada gladan ne moze da se bori nego ceka milostinju. Kako lako mozemo da budemo naivni da jedan , Merkel, Bajden, Makron, Tramp i sve te sluge su dopustile da im narod gladuje, a da se sticu bogatstva od stane Gejtsa, Maska, pa i vlasnik Amazona i svih drugih. Nama korona se servira, a njima moc.. Dokle god su pognute glave do tada ce nam biti tako.. Vas da vidimo scenario za 2022 - 2025 kalve nas nove viruscine cekaju i kakve kontrole ( maske, obavezne vakcine, otkazi, zabrane). Nemci vec godinu dana protestuju, a nista se ne desava, jer ne udaraju gde treba. Setanje ulicom nije donelo nikada nikakvu promenu, nego nesto kao 5 oktobar, samo bez inostranog placenickog mesanja...